
ITE 1‏ 
NS‏ نا نگ میات 
المصرية 


دينا عماد 


مكتب حكومى... 
مجموعة موظفين... رجالة وستات 

بعضهم بيشتغل. . . وبعضهم بيفطروا مع بعض 
شاب بيدخل يسأل عن القروض المعلن عنها 


واخر معاد للتقديم 


فى اخر اليوم... مدحت وعادل اخر اتنين ماشيين من الکتب 

وقبل ما يقفلوا 

"اسمع یاعادل. .. انا مش هتكلم ف اي حاجة مع حد” 

"ازای یعنی" 

"انا ملیش دعوة مش هظهر ف الصورة" 

"اومال تاخد فلوس ع الجاهز" 

"انت ليك اسلوب فى الکلام ولسانك حلو انما انا مبعرفش وهتلخبط 


وألبخ الدنیا" 


"ماشی يامدحت...انا هتصرف ...الف زى المرة اللى فاتت” 

"۳ مش لازم نطمع خلينا مداريين” 

“اشطة... المقابلات هتبقى فى القهوة وقبل الختم بيوم علشان نبقى 
بعيد عن الشغل” 

“نفس تفاصيل المرة اللى فاتت مش هنغير حاجة” 

كانوا بيلموا اوراقهم ...ومدحت بيقفل الدرج على الختم بالمفتاح 
وقفل المكتب بمفتاح تانى فى نفس سلسلة الفاتیح 





فى بيت ناصر 

عواطف فى المطبخ... ناصر راجع من الشغل 

“السلام عليكم” 

تخرج عواطف من المطبخ 

“وعليكم السلام...انت جاى ايدك فاضية” 

"انتی كنتى عايزة حاجة؟؟” 

“كنت جيب حنة فاكهه ولا علبة حلويات..البت وجوزها جايين 
النهاردة” 

"طیب شوية وانزل اجيب اللى انتى عایزاه...هی هيام فين” 
“لسه ف الشغل” 


”انا مش عارف ايه اللى خلانى اوافق على الشغل ده... نزول كل 
يوم وقاعدة لوحدها ف سنترال ويورد عليها اشكال والوان... الناس 
يقولوا ايه مش قادر يصرف على بنته نزلها تشتغل” 

دخلت عواطف المطبخ 

"البطاطس اتحرقت” 

وكملت وهى بتشيل البطاطس المحروقة وبتحط بطاطس تانية فى 
الزيت... حطتها وخرجت راحت لناصر وهو بيغير هدومه 

"ناس مين اللى تتكلم یاناصر...مایولعوا الناس...یعنی البت تتطلق 
وتقعد تتحبس ف البيت ولا تنزل تشغل نفسها ووقتها يمكن حد 
يشوفها ويجيلها نصيبها” 

“النصيب هييجى هييجى لو هی ف البيت” 

“سيبها ياناصر... هتقعد تعمل ايه... تتحسر على شبابها” 

"انتی بتتكلمى كأنها عندها ٠٠١‏ سنة...دى لسه یدوب 7سنة” 
“بس شافت كتير فى جوازتها ياحبة عينى” 

“جوزها مكنش وحش ياعواطف بلاش ظلم” 

"هروح اشوف البطاطس" 

راحت عواطف الطبخ تشیل البطاطس وتحط غیرها 

دخل ناصر یشرب 

"لسه كتير ع الاکل" 


“لا... ربع ساعة واكون خلصت... بتقولى جوزها مكنش وحش 
والذل اللى ذلهولها” 

”الراجل كان نفسه ف حتة عيل...عموما كل واحد راح لحاله مش 
“طلقها وكسر نفسها ربنا يكسر نفسه...ايه يعنى قعدت سنتين 
مخلفتش...هو مشى ورا كلام امه السوسة” 

رن جرس الباب 

“البت جت... وحياة ولادك ياناصر ما تنكد عليها” 

”انا هنكد عليها...ليه حد قالك نكدى” 

"لا يا اخويا انت سيد الناس” 

وراحت عواطف تفتح الباب 

"ازيك ياماما” 

عواطف”ازيك يا حبيبتى... ابوكى جه قبلك” 

ناصر خارج من المطبخ 

“اتأخرتى ليه ياهيام” 

هیام "ما انت عارف يابابا ...سالى اللى بتيجى تستلم منى بتتأخر” 
“انتى مش ليكى معاد تمشى فيه” 


عواطف "خلاص ياناصر...ابقى قوليلها تجيلك بدری ياهيام” 
هيام "حاضر" 

اخدة ياسين على حجرها وبتأكله 

“انا قلت لاما هنروح لهم النهاردة” 

“طيب کویس...انا كمان كنت هقولك بقالنا اكتر من ؛ ايام 
مروحناش” 

“بابا سأل عليك امبارح وقال انك وحشته” 

”اه واللّه وحشتنى قعدته ” 

"قعدنه ولا لعب الطاولة” 

یرحمه " 

“وبابا وماما كمان بيحبوك زی ابنهم . .. انت نسيت ايام طلاق هیام 
"ربنا يديم المحبة. .. قوليلى ناخدلهم ايه واحنا رايحيين” 
"مش لازم يا عادل كل مرة ...ماما بتتحرج لا کل مانروح تاخد 
معاك حاجة” 


"وتتحرح من ایه... مش کنتی لسه بتقولی انا زی ابنهم " 


“طيب انا عندى معاد مع جماعة اصحابى بالليل...اوديكى وبعد 
ابقى احصلك” 

“لا خلاص روح انت لصحابك وابقى حصلنى” 

“طيب هسيبلك فلوس تبقى تشوفى هتاخدى لهم ايه وانتى رايحة” 


“حاضر یاعادل...ربنا يكرمك ويوسع رزقك” 


عواطف وولاء فى المطبخ بيتكلموا بصوت واطى 

"اختك متعلقة اوى بياسين” 

“ما انا واخدة بالى” 

“تفتكرى ممكن ربنا يكرمها وتتجوز وتخلف” 

"مفيش حاجة بعيد على ربنا ياماما” 

"انا كنت بفكر اخدها ونروح لشيخ كده يشوف لتكون مربوطة " 
"شششش مربوطة ايه ياماما استغفر الله العظيم” 

"السحر مذكور ف القران” 

"هی مکبرتش للدرجة اللی تخوفك دى... اللی قدها لسه 
متجوزوش " 

"ماهی قاعدة بقالها سنة ولا حد خبط ع الباپ" 


صوت الباب بيخبط 

ولاء”ده اكيد عادل... هروح افتح له 

تغسل ايديها... تكون هيام قامت فتحت الباب 
هيام”اهلا ياعادل اتفضل” 


عادل وهو داخل"ازيك يا هیام. .. ازيك یاعمی. ..واللّه ما انت قايم” 


عواطف "ايه ده يا عادل...انت کل مرة تیجی شایل کده...مش 
كفاية اللی جابته ولاء وهی جایة" 

عادل "معقولة الکلام ده یاحماتی....دی حاجة بسيطة....انا قلت 
اجيب کباب وكفتة نتعشا مع بعض” 

ناصر"لیه کده يا عادل... انت بتحرجنی" 

عادل "لا والله کده هزعل منکم...هو انا غریب...یالا يا ولاء جهزی 


الترابیزة" 


بعد العشا 


ولاء”ماما انا عايزة افطم یاسین" 


عواطف”هو مش بياخد دوا علشان البرد اللى عنده” 

ولاء”اد” 

عواطف”يبقى استنى لا يخف خالص والدوا يخلص” 

ولاء"تبقی تيجى يا هيام تباتى معایا...اکید هيبقى بيزن ومش هقدر 
عليه لوحدى” 

هیام “طب ماتيجى انتى وتباتى معانا" 

ولاء"انتی اخف يا هيام...ياسين متعلق بيكى اوى واكيد لا تكونى 
موجودة هينشغل بيكى شوية” 

هیام"رینا يسهل... انا قايمة اعمل شاى” 


عادل ومدحت فى الشغل... وزحمة ناس قدامهم 

بيقدموا الاوراق 

مدحت"بعد بكرة تیجوا وتشوفوا مين اتوافق له ومين ماتوافقلوش" 
۲ستات فى المكتب ...قعدين قريبين من بعض وبیتکلموا 
“الحمدلله ان مدحت وعادل شايلين شغل القوض كله” 

”اه والّه...دول بیقعدوا لتأخر...لو كنا ماسكين معاهم الشغل ده 
مكناش عرفنا نروح بدرى” 

“ماهو بيجيلهم زيادة ف الحوافز. ..مفیش حاجة ببلاش” 


"انتی هتتکلمی على ۲جنیه زيادة...یغوروا بتعبهم" 


"معاکی حق...انتی هتطبخی ايه النهاردة...انا عايزة اعدى ع 
السوق وانا مروحة” 

“انا عندى اکل فايض من امبارح...بس هاجى معاكى السوق ألم 
اللى اللى عايزاه” 

عادل ومدحت ع القهوة. .. معاهم شابين 

بياخدوا الفلوس وبيكتبوا اساميهم 

قام الشباب مشيوا 

“كام واحد دول يا عادل” 

و 

"هنوافق لكل دول" 

"مش دفعوا وورقهم متظبط... خلى الشباب یعیش" 
"طیب...هی الساعة بقت کام" 

"انا همشى” 

"مستعجل على ايه... خليك علشان لسه فيه ناس جاية” 
"قابلهم انت بقى ياعادل” 

"شکلك وراك معاد“ 


”اه. . . معاد مهم اوی“ 


“حتة جامدة اوى بظبط فيها بقالى شهرين” 
“شهرين...ليه يعنى” 

“رسم على تقيل يا با” 

“سهلووووووو” 

قام مدحت... وهو بيبص فى الكيس الاسود البلاستيك 
“هاخد انا ۱۲دلوقتی...وبکرة نشوف بقوا كام ونقسم” 
عادل فى البيت فى اوضته 

ولاء على السرير بترضع ياسين 

“عادل...كنت عايزة اقولك حاجة” 

“هو مدحت صاحبك مبيفكرش یتجوز" 

"وهی هيام مش زى اختك ويهمك مصلحتها” 

"انتی عارفة مش محتاج اتکلم...ولا كانت قاعدة معانا هنا كنت 


شایلها ف عنیه كأنها اختی بالظبط" 


"طیب ربنا يخليك ماتكسفنى...هو صاحبك ولو انت نصحته انه 
يفكر ف الجواز وقلت له على هيام يمكن يكون فيه نصيب” 
“طيب يا ولاء حاضر. .اللى فيه الخير يقدمه ربنا” 

"هنروح بكرة نتغدا عند ماما وهيام هتيجى تبات معانا...علشان 


ور 


عادل وناصر قاعدين بيتفرجوا على ماتش 


هیام "ولاء...عايزة اقولك حاجة بس متزعليش” 

ولاء"خیر" 

هیام "انا مش هقدر اجى ابات عندك" 

عواطف ”ليه ياهيام کده" 

هیام "عندی مغص مش عارفة من ايه... هنا فى البيت عندى 

عندك هبقی تعبانة ومش هعرف اساعدك فى یاسین...معلش خلینی 

براحتی 


ولاء"طیب انا هعمل ايه دلوقتى...انا حضرت نفسی انی هفطمه 
الليلة دى” 

هيام “سيبيه عندنا...واحدة صاحبتى وهى بتفطم بنتها سابتها عند 
مامتها علشان البنت متمسكش فى مامتها وتشبط ف الرضاعة... وهنا 
هبقى انا وماما مع بعض...ايه رأيك” 

عواطف "سیبیه یاولاء...وابقی تعالى بكرة اخر النهار تكون الساعات 
الصعبة عدت " 

ولاء بعد سکوت لحظات للتفکیر 


اليه افو ل 


عادل بیفتح باب شقته وهو راجع من الشغل 

البيت هادى مفيش صوت 

ANN”. . .ءااا١ “ولا‎ 

دخل عادل يدور على ولاء...مفيش حد بيرد عليه 

واتصل من التليفون الارضى 

“الو...ازيك ياحماتى... ياسين كويس؟؟ اومال ولاء جت لكم ليه 
قبل ما تستنانی...مجتش؟؟ اصلها مش موجودة فى البيت... مش 
عارف مقالتلیش انها نازلة ولا رايحة ف حتة... هکلمها ع الوبایل 
واكلمك... مع السلامة" 


قفل عادل مع حماته... واتصل بالوبایل... وكرر الاتصال...وکرر 
الاتصال...وكرر الاتصال 

اتصل تانى ببيت حماته 

"الو.. بتصل بيها مبتردش...لا مش مقفول...بیرن وهی مبتردش... 
مش عارف نزلت امتی ولا راحت فین...لا والله مفیش حاجة 
حصلت... انا هحاول اتصل تانی ...لو جت عندك کلمینی... اه 


طبعا لو جت هكلمك على طول...مع السلامة" 


هب 


قفل عادل وکرر الاتصال تانی بموبایل ولاء 

محدش بیرد... جرس ومحدش بیرد 

بعد ما قفلت عواطف مع عادل 

دخلت بسرعة لهیام اللی كانت مقعدة یاسین معاها ف الاوضة 
"عادل اتصل وبيقول مهیاش ف البیت" 

"بیقول مقالتلوش...وایه اللی هیجیبها دلوقتی ...انتی کلمتیها 
النهاردة" 

“لأ... هجرب اتصل بیها" 

تتصل هیام بولاء 

"التلیفون بیرن ومحدش بیرد" 

"تکون اتخانقت مع عادل" 

"معتقدش. .. انا عايزة احكيلك على حاجة معرفش انتی تعرفیها ولا 
لگ" 

"ايه" 


"عادل جالى السنترال النهاردة بعد ماخلص شغله" 


وردت بكسوف 

"بیقولی ان فيه واحد زميله عايز عروسة بس هو اكبر منى بشوية” 
"بجد؟؟ اكبر بقد ايه يعنى” 

"عنده ۳۸ سنة” 

"وماله مش عیب“ 

"هو قالی انه جه یسألنی الاول علشان لو رفضت میفتحش معاکم 
الوضوع ولو قبلت یکلم بابا" 

"وانتی قلتی له ايه” 

“قلت له افکر...وکنت مستنية احكيلك ونتکلم انا وانتی وولاء 
وبعدین ارد عليه" 

“ولاء...جربى اتصلی بیها تانی کده" 

"حاضو" 

واتصلت هیام بولاء 

"محدش بیرد برضه یاماما" 

"هروح اتصل بعادل یمکن تکون رجعت وهو نسی یتصل " 
"طیب کلمیه...هو ياسين اتغدا" 

”اد لسه مأکلاه قبل ما تیجی بشویة" 

خرجت عواطف تتصل بعادل على البیت 


وهيام بتحاول تسكت ياسين اللى بيعيط 


الباب بيخبط 

عواطف بتفتح الباب بلهفة 

يظهر عادل وناصر 

”ايه ؟؟؟عملتوا ايه” 

يدخلوا يقعدوا بيأس واحباط 

ناص ر“لفينا وسألنا فى المستشفيات والاقسام موصلناش لحاجة” 
عادل”انا نفسى بس اعرف راحت فین؟؟وایه اللى ينزلها من غير 
ماتقولى ولا تقولك ولا تقول لحد” 

عواطف”ياحبيبتى یابنتی...یاتری انتى فين ياضنايا” 

هیام "هی كانت زعلانة من حاجة ياعادل” 

عادل"والله ابدا...ولا اتخانقنا ولا حاجة...ده انا حتى الصبح قلت 
لها نجيلكم بالليل فهى قالت نستنى يومين ونيجى بكرة لحد ما 
ياسين ينسى الرضاعة شوية علشان لو شبط فينا ناخده” 
ناصر"هنعمل ايه دلوقتى... ندور عليها فين” 

عواطف"قلبی حاسس ان حصل حاجة وحشة” 


ناصر"تفی من بوك يا شيخة” 


هيام "هنفضل قاعدين كده...انا جربت اتصل بيها لقيت التليفون 
مقفول” 

عواطف "لتکون اتخطفت ياولاد” 

عادل”هتتخطف من البيت ويبقى البيت زى ماهو ومفيش حاجة فيه 
مقلوبة” 

ناصر"یمکن نزلت تجيب ای حاجة واتخطفت من الشارع” 
عادل”طيب دلوقتى مفيش قدامنا غير اننا نستنى لبكرة” 

ناصر"ربنا يرجعها بالسلامة قبل بكرة” 

عواطف "وانتوا لسه هتستنوا لبكرة؟؟” 

ناصر"مینفعش نبلغ عن اختفائها الا بعد 4١ساعة‏ ...الكلام ده 
قالهولنا الظابط لما قلنا نعمل محضر” 

هیام "ربنا يستر” 

عادل"انا هقوم اروح ولو عرفتوا ای حاجة کلمونی" 

ناصر"رینا یطمنا يارب... لو مظهرتش لحد بكرة نروح نعمل البلاغ" 
عادل"ماشی. ..مش عایزین حاجة” 

وقرب من ياسين وباسه وطبطب عليه 

عواطف “تعيش يابنى” 

عادل "سلامو عليكو” 


تانى يوم الصبح... عادل داخل المكتب 

نوات یه 

ردوا الموجودين 

"صباح النور” 

قعد عادل على مکتبه...ونادی لعامل البوفيه 

"كوباية قهوة سادة ياعم يحيي الله يباركلك” 

3 الصبح كده...مش عوايدك بس حالا تكون عندك” 
عادل قاعد ماسك دماغه 

جه شاب لعادل 

"صباح الخير يا ااعادل...الورق خلص" 

"...| مدحت ييجى هیختملك وتروح تصرف" 

"زمانه جای...روح مشوار وتعالی یکون جه" 

"حاضو" 

واتکرر نفس موقف الشاب ده مع اکتر من واحد لدة ساعة 
وسألت واحدة من الوظفین 

"هو مدحت اتأخر ليه کده" 

ردت واحدة تانية "معقول یغیب وهو قافل ع الختم من غير مایقدم 
على اجازة" 


عادل”ده احنا عندنا النهاردة زحمة شغل ومقالش انه هيغيب” 
واحد زميلهم”انا هتصل بيه ليكون تعبان ولا حاجة...الراجل 
وحدانی ومفيش حد معاه" 

واتصل الزميل بمدحت 

“تليفونه مقفول” 

ردت واحدة”يبقى مش عايز حد يزعجه” 


مع الوقت اتزحم المكتب بالناس... وكل ماحد يسأل 

يرد اى حد من الموجودين 

“الموظف الختص النهاردة اجازة...تعالی بكرة” 

وعلی الساعة ۱۲ قام عادل وراح لواحد زمیله اخده على جنب 
"محمود انا عندی ظرف طاری ولازم امشی" 

"طیب ماشی...هسیب الدفتر تبقی بكرة تمضی الانصراف وانت 
بتمضی الحضور" 

"ماشی ... شكرا” 

عواطف قاعدة ماسكة ياسين اللى بيعيط كتير 


هيام بتخبط وعواطف بتفتح لها 


“تعالى ياهيام انجدينى” 
”ايه ياماما” 

"الواد بيزن النهاردة بطريقة فظيعة...ياخوفى يكون بيعيط على امه" 
“بعد الشر ياماما متقوليش كده” 

“طيب خدى حاولى تسكتيه...انا م الصبح قاعدة اضرب اخماس ف 
اسداس ولا عرفت اطبخ ولا امد ايدى ف البيت” 

“انا اتصلت ببابا قالى انهم ف القسم وقفل معايا بسرعة” 

"عادل راح له ف الشغل وبعد ما ابوكى خلص راحوا يعملوا 


“يارب ياماما” 


فى عمارة مدحت... البواب بيخبط على شقة مدحت..لدة طويلة 
واحد من الجيران طالع 

"ايه يا سيد بتخبط كده ليه صوت الخبط جايب الشارع” 
“الاستاذ مدحت منزلش النهاردة ولا شفته خالص من امبارح" 
“يمكن نزل وانت بره” 

"انا عارف معاد شغله الصبح وكنت موجود ومشفتوش... وعربيته 
مركونة بنفس ركنتها من امبارح الضهر" 

“انت هتقلقنا ليه ياعم... ليكون حصل له حاجة” 


وخبطوا الاتنين مع بعض... ومحدش فتح 
البواب”انا هبلغ البوليس ...لو كنت اعرف حد من قرايبه كنت 


واحد من الجیران "لا صح کده...لازم نبلغ البوليس” 

عادل وناصر وهیام وعواطف قاعدین ساکتین 

عواطف "ومحدش قال ممکن یلاقوها امتی" 

ناصر"العالم ربنا" 

عادل"انا هتجنن ...تکون راحت فين وايه اللی حصل وأخرها کل 
ده" 

هیام "یکون لسه فى حد متصلناش بيه یابابا" 

ناصر"اتصلنا عند کل قرایبنا ... مفضلش حد تانی نسأل علیها 
عنده" 

عادل"انا هقوم...مش عایزین حاجة” 

عواطف "ما انت قاعد یابنی" 

عادل "ممکن بس ادخل اسلم على یاسین" 

ناصر”انت بتستأذن فى بيتك... دخليه ياهيام” 


عسكرى يكسر الباب... 
الظابط”محدش یدخل. ..وانت خليك هنا" 


دخل الظابط والعساکر اللی معاه 


کل شئ طبیعی.... دخل الظابط اوضة النوم 


هدوم حریمی على السریر والارض وشنطة يد 


شاف ف البانيو جثتين 
"محدش يلسن حاجة لحد مانبلغ النياپة والعمل الجنافی" 

ناصر بیهرول فى الشارع 

اتقابل مع عادل علی اول الشارع 

"فی ايه؟؟ليه قلتلی انزل اقابلك من غير ما اقول لحد“ 

"اتصلوا بيا من الباحث وقالوا انهم لقوا ولاء" 


رد ناصر بفرحة 


رد عادل بدموع ف عينيه 

"عایزینا نروح نتعرف ع الجثة ف المشرحة” 

واترنح الاب من الصدمة 

سنده عادل"اجمد یاعمی ربنا يخليك...انا مش عارف اتمالك نفسی 
من الخوف والقلق...عندی امل یکون فى ای غلط وتطلع مش هی ان 
شاءالله " 


"یارب...یارب تطلع مش هی" 

عادل وناصر واقفین فى الشرحة بترقب 

العامل یفتح الدرج 

فى مکتب مفتش الباحت 

عادل وناصر قاعدين ...یدخل عليهم مفتش المباحث ويقعد على 
مكتبه 


اعصابكم” 


ناصر"انا عايز افهم... بنتى ماتت ازاى وفين” 
الظابط” احنا جالنا بلاغ من بواب عمارة ان فيه ساكن قاعد لوحده 
مظهرش ويشتبه انه يكون حصل له حاجة... ا دخلنا شقته لقينا 
جثته وجثة ست معاه فى الحمام” 

عادل”انت بتقول ايه.. ولاء عند راجل ف شقته وفى الحمام 
كمان... لالالا اكيد واحدة واحدة شبهها...بس شبهها ازاى وانا 
لسه شايف الجثة...انا مش فاهم حاجة” 

الظابط”اهدا بس شوية...مش دی بطاقتها” 

وناوله الظابط البطاقة...بص فيها عادل ورد بكسرة 

۳ هی" 

"لبطاقة كانت فى الشنطة اللى ف اوضة النوم هى 

وهدومها. .. الجثتين کانوا فى البانیو ومفیش ای اثر لعنف...عموما 
لسه تقرير الطب الشرعی وهنشوف سبب الوفاة" 

ناصر ساکت بذهول بیسمع من غير ما ينطق 

وسأل عادل بصوت مخنوق 

"مین ده اللی كانت بتخوننی معاه" 

"اسمه مدحت عثمان ولسه بنعمل تحریات عنه" 


-.3- 
عواطف قاعدة وهيام واقفة فى الشباك 
"ابوکی اتأخر يا هيام... مش مطمنة” 
هيام بقلق وهى بتبص بره الشباك 
“الغايب حجته معاه" 
"یاتری راح فين... نزل على ملا وشه كده ليه... انا مش مصدقة ان 
التليفون اللى جاله ده رقم غلط...ابوكى عارف حاجة ومخبيها 
عليا” 
"یاماما الله يخليكى كفاية كده...انا اعصابى بايظة من القلق..ان 
شاءالله خير” 
“ياترى انتى فين يابنتى” 
“بابا جه” 
راحوا هما الاتنين جرى ع الباب...فتحوا وفضلوا واقفين مستنيين 
لحد ما طلع السلم ...ودخل 
عواطف وهيام مستنيين ناصر يتكلم 
ناصر دخل وقعد وهو ساكت والهم باين على وشه 
عواطف”كنت فين ياناصر” 
هیام "مالك یابابا...فی ايه؟؟” 


ويعيط ناصر من قهره 


عواطف "انطق بقی...بنتی حصل لها حاجة؟؟” 
ناصر”ماتت” 

عواطف بتصرخ من قلبها 

” اااابنتى‎ 111١1١١11١١١١١١ ١١١١١١اي“‎ 

هيام تعيط وتاخد عواطف ف حضنها 

عواطف بتصرخ وتلطم 

صوت ياسين اللى كان نايم يقوم يعيط 
ناصر"اسکتی.... اسکتی مقطلعیش صوت:..منها لد" 
عواطف ”انت بتقول ایه؟؟ ماتت ازای؟۲" 

هیام وهی بتمیط فهمنا یابایا ای اللی: حصل" 

الباب بیخبط .. الجیران بیشوفوا الصوت ده ليه 
ناصر"اوعوا تقولوا لحد...قولوا حادثة عربیة" 

عواطف "مش هفتح لحد الا لا افهم...بنتی ماتت ازای" 
ناصر وهو بیوطی صوته 

"ماتت فى شقة راجل ... لقوا جثتها معاه ف الحمام" 
هيام بتصرخ"لا... متقولش کده يابابا... ولاء متعملش کده" 
عواطف "کذب. .. اكيد مش هی " 

ناصر"هی... بطاقتها وهدومها وجئتها شفتها بنفسی" 
عواطف وهیام بیعیطوا...الباب بیخبط 


ناصر"افتحوا... ای حد يسأل قولوا حادثة عربية فاهمين؟” 

راحت هيام تفتح وهى بتعيط 

وبصوت واطى سألت عواطف ناصر 

"وعادل فين وعمل ايه لما عرف؟” 

ناص ر”عادل احتجزوه بتهمة قتل الاتنين” 

فى مكتب مفتش المباحث 

قدامه احراز الجريمة... ومعاه مساعده 

المساعد”بيان المكالمات بتاعة تليفونات المجنى عليهم اهى سعادتك" 
"التلیفون التالت اللى لقيناه بالخط بتاعه ده بتاع مین" 

"ده التليفون الوحيد اللى حاسس انه حل اللغز...تلیفون المجنى 
عليها من كتر الاتصالات فصل شحن..واضح ان جوزها واهلها كانوا 
بيتصلوا بيها كتير لما اكتشفوا غیابها...تلیفون مدحت نفس الحكاية 
ارقام واسماء كتير جت له لحد ما التليفون فصل شحن” 

"مجاوبتش برضه على سوالی...التلیفون التالت ده بتاع مین" 

“الخط فى الشركة باسم ولاء ...وكل اللى متسجل عليه رقم ولاء بس 
... والمكالمات كلها من والی ولاء” 

“ولاء جابته لعشيقها علشان لما تتصل بيه ويتصل بيها ميبقاش 


برقمه اللى مع جوزها” 


“تمام سعادتك... المكالمات اللى بينهم بقالها حوالى ۳اسابیم" 
"والله جوزها معاه حق يقتلهم... استعجلى تقرير الطب الشرعى لحد 
ما استجوب عادل تانى” 

“حاضر... بس هو حضرتك ليه متأكد ان جوزها اللى قتلهم” 
"زوجة خائنة وعشيق مقتولین...یبقی القاتل الزوج" 

“مش يمكن حد تانى... حرامى مثلا” 

"حرامی هيسيب ۱۲ الف جنيه ف دولاب القتيل ميجيش 
جنبهم. .. ودهب ولاء اللى كانت لابساه وميتة بيه” 

”صح سعادتك...ثوانی ابعتهولك " 

یخرج الساعد من الکتب...شوية ویدخل عسکری جایب عادل 
"اقعد یاعادل" 

"انا مقدر حالتك... ای راجل ف مکانك هیعمل کده" 

رد عادل وهو مستغرب 

“يعمل ايه؟؟” 

"انك تقتلهم... انا عاذرك” 

"اقتل مين؟؟ انا كنت نایم على ودانى ومآمن لها وهی بتستغفلنی" 
"اکتشفت علاقتهم امتی" 


"من ساعتين... ما قلت حضرتك قلت ی" 


“مدحت زميلك من زمان” 

"اه .من اكتر من > سنين” 

"ومرانك...امتی بدأت تشك ف سلوکها* 

"عمری ما شکیت ف سلوکها لحظة..عمری ما تخیلت انها تعمل 
کده" 

"متجوزین بقالکم قد ایه؟؟وجوازکم كان عن حب ولا تقلیدی" 
"متجوزین بقالنا ۳سنین ... شفتها قبل ما نتجوز ب"شهور روحت 
خطبتها واتجوزنا وخلفنا ياسين عنده سنتین" 

”طول فترة جوازکم لاحظت علیها حاجة غلط" 

وسكت عادل شوية وکمل 

"مکنتش مخونها... هی اه كانت بتخرج لوحدها وتسيب یاسین 
عند مامتها بس كانت الفترة الاخيرة بتقولی انها بتحب تشتری 
لوازم البیت بنفسها وبتحب تنزل تتفرج على كل الجدید وان یاسین 
بیتعبها فکانت بتسیبه هناك...یبقی كانت بتنزل ترو له؟” 

”هما یعرفوا بعض ...قدامك یعنی ؟؟” 

ورد عادل بمرارة 

"ایوه... كام مرة کده جت لی ولاء الشغل وشافوا بعض... ومن 
حکایاتی عنه تعرفه... علشان کده كانت عايزة تجوزه اختها" 


"تجوزه اختها؟؟” 

"ایوه...من يومين قالت لی ان مدحت مش متجوز وانی ارشح له 
هيام اختها... العجیب ان مدحت اللی بقاله سنین رافض الجواز 
وافق اول ما قلتله...یعنی کانوا متفقین علشان یضحکوا علینا کلنا 
ویبقوا قریبین من بعض ومحدش يشك فیهم" 

"وهی لا اقترحت عليك الفکرة دی انت مشکتش ف حاجة” 
"خااالص...انا قلت قلقانة على اختها وعايزة تجوزها...اصل اختها 
مطلقة من سئة” 

"وانت ملقتش ای حرج انك تعرض اخت مراتك على صاحبك” 

"لا ...انا قلتهاله بهزار جس نبض ولا لقيت فيه ميل عنده لفكرة 
الجواز قلت له على اخت مراتی" 

"وسلوك مدحت ايه رأيك فيه" 

"یتاع نسوان" 

وبص الظابط لعادل باستغراب 

"ولا انت عارف انه بتاع نسوان مش غريب انك تقربه لعیلتك" 
"هو ای نعم له ف الستات بس عمره ما ضایق واحدة زمیلتنا مثلا " 
”انما كان مصاحب مراتك" 

وخبط عادل بایده ع الکتب من الغيظ 


"ازای قدروا یستغفلونی کده" 


نظرات الظابط لعادل كلها شك 

"كنت فين من ساعة ما اكتشفت اختفائها لحد ما عرفت الخبر” 
"انا طلعت من الشغل الساعة ۲ونص تقریبا...وزی ما كنت متفق مع 
ولاء انی هروح لاختها علشان افاتحها ف موضوع مدحت ولو لقینا 
منها قبول كنت هقول لاهلها" 

"وليه مکنتش هتقول لاهلها على طول“ 

"ولاء قالت لى اسألها الاول علشان خافت انها ترفض واهلها 
یضغطوا علیها" 

"العلاقة بين الاختین كانت ازای" 

"عادية زی ای اخوات" 

“وليه اختها متقولهاش وتبعتك انت تقولها" 

"انا مسألتش نفسی السؤال ده ساعتها...بس دلوقتی فهمت" 
ا 

“انها تروح له” 

“وهى يعنى ملقتش غير الوقت ده” 

"وانا ايش عرفنى” 

”کمل... روحت لاختها؟” 

“اد...كنت عندها الساعة ۳ وفضلت عندها ذ۳ونص تقريبا وبعدين 


روحت البيت...اول ما وصلت وملقيتهاش اتصلت بمامتها” 


“كانت الساعة كام” 

ودخل المساعد 

“تقرير الطبيب الشرعى هييجى بكرة الصبح ياباشا” 

وضغط مفتش المباحث على الجرس ونادى العسكرى 

“بكرة نكمل التحقیق...رجعه الحجز” 

قام عادل مع العسکری..بعد ماخرج 

“بكرة عايز البواب واهل القتيلة” 

"حاضو" 

فى بيت ناصر...عواطف وهیام قاعدین لابسین اسود 

وسط ستات الجیران...کل واحدة بتمسك یاسین شوية وهی 
بتتصعب على طفولته ویتمه بدری...وتدعی على سواق العربية اللی 
خلاه یتیتم بدری 


عواطف وهیام یبصوا لبعض... ویعیطوا 


ناصر فى اوضته . . . اتحجج انه تعبان ودخل قفل على نفسه 


حط ايده على راسه وهو موطیها وعيط. ..عیط بحرقة 


“ليه يابنتى تعملى فيا کده... ليه تفضحينى وتحطى راسى ف 
الارض... هنورى وشنا للناس ازاى ومفيش حاجة بتستخبى” 
فى مكتب مفتش المباحث... دخل البواب 

"سلامو عليكو ياباشا” 

"وعلیکو السلام...تعالی يا عم سيد اقعد” 

"شکرا يا باشا” 

"احکیلی بقى تعرف ايه عن القتيل” 

“الله يرحمه...كان راجل طيب والّه" 

“راجل طيب... بس مات ومعاه واحدة...موتة مش ولا بد يعنى” 
“الراجل وحدانى يا باشا...وده كان مزاجه” 

“ازاى؟” 

"یعنی كان غاوى ستات...اشکال والوان وكبار وصغيرين” 
"وانت كنت شايف كل ده وعادى” 

"نا مالى...انا هقوله مين يدخل شقته ومين لأ" 

“لا تصدق نظرية... كان بخيل؟؟” 

"ابداااا۱...ده كانت ايده مخرومة وف اللى ف جيبه مش ليه” 
“كان مظبطك يعنى” 


وارتبك سيد 


”انا راجل غلبان وف حالى ومليش دعوة والختمة الشريفة” 
"متخافش...انا بتكلم معاك...الهم قولى شفت الست دی قبل كده” 
وورا له صور لولاء وهى جثة وصورة عادية 

”ايوه... جت للاستاذ مدحت وسألتنى عليه قبل ما نلاقيهم ميتين 
با 

”جت امتى بالظبط” 

"مش عارف بس تقريبا الساعة ۳...سألتنی عن شقة الاستاذ مدحت 
ودليتها عليها وطلعت ...ونسيت بقى ياباشا الوضوع ده وتانى يوم 
لا لقيت عربية الاستاذ مدحت موجودة وهو مظهرش لا الصبح ولا 
الضهر قلقت وخبطت وبلغتكم والباقى حضرتك عارفة” 

”اول مرة تشوفها ولا كانت بتيجى له دايما” 

“لا الشهادة لله دی اول مرة اشوفها" 

"ماشی يا عم سيد...اتفضل انت” 

هيام قاعدة بتعيط قدام مفتش المباحث 

"شدی حيلك البقاءلله” 

"ونعم بالل“ 

"کنتی تعرفی حاجة عن علاقة اختك بمدحت" 

"انتوا ليكوا اخوات تانيين” 

"r 

"اللی اعرفه ان الاخوات بيبقوا سر بعض" 

"انا مستغربة ومش مصدقة اللى حصل...اختی متعملش كده ابدا" 
"علاقتها بجوزها كانت ازای" 

"کانوا کویسین ومفیش بینهم غير مشاکل عادية زی ای بیت“ 
"هی كانت متعودة تسیب ابنها معاکم زی یوم ما اختفت " 

"لا بیکون وراها مشوار بتسیبه عندنا...بس اول مرة یبات معانا 
علشان کان بيتفطم " 

"مشوار زی ایه؟" 

"یعنی نازلة تشتری حاجة مثلا" 

"وعادل... اخر مرة شفتیه امتی" 

"الیوم اللی اختفت فيه ولاء كان عندی ف السنترال" 

“كان بیقولی على زمیله یعنی" 

“جه امتی وقعد قد ايه وقالك ايه بالظبط" 

“جه تقريبا الساعة ۳ وقالى ان زميله عايز يتقدم لى ورأيي ايه علشان 
سنه كبير شوية عنده ۳۸ سنة وسألنى يكلم بابا ولا انا عندى 


اعتراض فقلت له ماشى يكلم بابا” 


"اه بيس ” 

"مشی الساعة كام من عندك" 

"قعد حوالى نص ساعة” 

“نص ساعة فى الکلمتین دول بس" 

"ما احنا كل شوية حد یدخل السنترال فنوقف الکلام لحد ما 
اخلص مع الناس ونرجع نتکلم تانی" 





عواطف قاعدة قدام مفتش الباحث وکل کلامها وهی بتعیط 

"انا لحد دلوقتی مش مصدقة انها ماتت ولا انها كانت ف شقة 
راجل غریب" 

”ایوہ كانت بتسيب ابنها عندنا وتخرج بس مش من زمان ده یدوب 
من فترة قريبة” 

"علاقتها بجوزها كان فیها حاجة مش مظبوطة" 

"بدا .. کانوا کویسین مع بعض لا عمرها اشتکت ولا عمره اشتکی" 
"ازای... مش معقو... معرفش" 


عا E E FF FE‏ عا عا عا عا 6د 6د 6د 


ناصر قاعد قدام مفتش المباحث 

“الحمدلله انها ماتت...لو مكنتش ماتت كنت قتلتها بنفسى” 

بص له مفتش المباحث بشك 

”انت بتشك فيها من امتى” 

"انا كنت واثق فيها ...كنت بتضحك عليا وعلى جوزها... ليه تعمل 
فينا كده... كان ناقصها ايه علشان تفضحنا... ربنا ما يسامحها 


ابدا” 





مفتش المباحث ی المكتب... بيفكر وشكوكه بين ناصر وعادل 
وخبط الباب. ..ودخل المساعد 


كت 


فى جنازة ولاء... الاب واقف ع الدفن مش بيتكلم وحواليه 
ناس مشيعين 
عواطف وهيام واقفين بيعيطوا 
الشيخ بيدعوا لولاء بعد الدفن 
كل الموجودين بيأمنوا وراه...ماعدا ناصر... ساكت 
وقبل ما يخلص الشيخ الدعاء... مشى ناصر وراح قعد فى عربية 
واحد من الجيران 
بعد ما خلص الدعاء... وقفوا زمايل ناصر وجيرانه يدوروا عليه 
وسألوا عواطف 
“فين ناصر علشان نعزيه؟” 
وارتبكت عواطف وهى بتدور حواليها على ناصر 
"مش عارفة” 
مفتش المباحث فى المكتب... بيفكر وشكوكه بين ناصر وعادل 
وخبط الباب. ..ودخل المساعد 
”تقرير الطبيب الشرعى جه ياباشا... وفيه مفاجأة” 


“وانا اللى عمال افكر وشكوكى بين ابوها وجوزها ف الاخر تطلع 
الوفاة بسبب تسرب غاز السخان” 

“والتقرير بيقول ان مفيش شبهه جنائية فى الحادث” 

"یعنی لولا تسرب الغاز بالصدفة مكنتش خيانتهم ظهرت وكانت 
بترتب انها تجوزه اختها علشان يبقوا قريبين من بعض” 


"ربنا كبير واهو اتقلب السحر ع الساحر واتفضحوا” 


فى بيت ناصر 

الستات قاعدة فى العزا 

هیام وعواطف قاعدين ...وصوت القران شغال 

ناصر قاعد فى اوضته والباب موارب 

بيفتح جورنال جابه وهو راجع من الجنازة 

واتفاجئ بخبر نص صفحة فى صفحة الحوادث 

“زوج يقتل زوجته وعشيقها فى منزل العشيق” 

وصورة لعادل واضحة وصور لولاء ومدحت وعليهم شريط اسود على 
العين 


شاف ناصر الخبر... ومن غير ما يقرا التفاصيل 


قعد يعيط زى الاطفال بصوت عالى ورمى الجورنال من ايده 


عواطف قاعدة... لمحته.. وسمعت صوت عیاطه 

”ايه يا ناصر... صوتك طالع بره... مش كفاية مش راضی تقعد ف 
عزا الرجالة” 

“مش قادر اورى وشى للناس... فضيحتنا بقت ف الجرايد” 
“جرايد ايه؟” 

مردش عليها وهو بيعيط 

اخدت الجورنال... بصت وشافت الصور. . . سابته تانى بسرعة 
"مش انت قلت مش عایز حد یحس بحاجة... قعدتك دی تبین 
للناس ان فيه حاجة مش طبيعية” 

"مش قادر اقعد ف عزاها... مش مسامحها لحد ما اموت” 
"والناس اللى بتسأل عليك اقولهم ايه” 


“قوليلهم تعبان” 


خرجت عواطف من الاوضة... وطلعت تقعد فى العزا 


عواطف قاعدة ... واتنين ستات قاعدين فى جنب 


"شفتی ياختى الراجل مظهرش ف عزا بنته ازای" 

“مصدوم یاعینی...البت ف عز شبابها وماتت وسابت عيل صغير 
حاجو تقطع القلب” 

"تقطع قلب ايه...ليه انتى متعرفيش اللى حصل” 

"هو ايه اللى حصل” 

“مش ولاء كانت بتخون جوزها مع واحد وجوزها لما عرف قتلهم 
الاتنين” 

“لا يا شيخة متقوليش كده” 

"اه والنعمه بجد... ده جوزى شاف صورة جوزها ف الجرايد 
ومكتوب انه قتلهم...وان البوليس لقى جفتهم...استغفر الله 
العظيم... عريانين فى الحمام" 

"اعوذ بالله... ايه ده...تستاهل الحرق يا شيخة” 

“ولا كان يبان عليها ياختى.... انا مصدقتش غير لما شفت صورتها 
وعرفتها” 

"ربنا يستر على ولایانا...علشان كده ابوها قافل على نفسه” 

“ده انا مكنتش جاية العزا لما عرفت موتتها المقرفة دى” 

"احنا بنعمل الواجب علشان جيراننا وخلاص” 

"وشوفی امها...عاملة ولا كأنها تعرف حاجة" 


"اومال هتقول للناس" 


“تلاقى اختها اتطلقت علشان كده برضه...ماهو العرق دساس” 


“مالناش دعوة ربنا يسهلهم” 


هيام قاعدة وملاحظة ان الناس بتتوشوش وتتكلم ويبصوا لها 


وبعد ما كانوا اتنين...بقت الوشوشة بين كل الموجودين 


راحت هيام ناحية مامتها 

“ماما الناس شكلهم بيتكلموا علينا” 

“هو فيه حاجة تستخبى... زمانهم عرفوا وسيرتنا هتبقى على كل 
ا 

“وهنفضل ساكتين لهم كده” 

"واحنا لينا عين نتکلم" 


وفجأة ظهر عادل على الباب... وهو داخل 
“السلام عليكم” 

دخل عادل وهو مكشر ومكسور 

كل الموجودين بصوا ناحيته 

وبدأ الهمس 


“مش بتقولوا قتلهم” 
"خرج ازای" 
"لیکون هرب وجای یقتل اهلها" 


هیام وعواطف استغربوا 

قامت عواطف سلمت عليه واخدته ف حضنها وعيطت 
وقالت له فى ودنه 

“حمدالله على السلامة” 

بعد عنها بالراحة 

وعلشان تلحقه قبل ما يتكلم 

"عمك تعبان شوية.. .تعالى ادخله” 


دخلته اوضة ناصر...ودخلت معاه...وقفلت الباب وراهم 


هیام قاعدة متضايقة من العزین وهمساتهم ونظراتهم 

قامت وقفت 

"احنا تعبناکم معانا...کتر خیرکم منجیلکوش ف حاجة وحشة” 
وفهموا الوجودین انها بتطردهم...بالذوق 

قاموا... وواحدة ورا التانية 


”البقاء لله ” 


"ربنا يجعلها اخر الاحزان” 

وقربت واحدة من هيام وسألتها 

"اومال عادل كان فین... محضرش الجنازة ولا ظهر الا دلوقتى” 
ردت هيام بضيق 

"اناديهولك تسأليه” 

سكتت اللى سألتها... ومشيت 

قفلت هيام الباب ورا اخر واحدة مشيت وهى بتقول 

”يا ساتر.... جايين تعزونا ولا تشمتوا فينا وتتكلموا علينا” 

لا عواطف دخلت مع عادل لناصر...راحت تجيب ياسين لعادل 
ورجعت...اخد عادل ياسين ف حضنه 

اول ما ناصر شاف عادل 

“عادل... حمدالله ع السلامة يابنى... خرجت ازاى” 

”الله يسلمك ياعمى... خرجت ازاى ايه؟؟انت كنت شاكك انی 
اعمل كده” 

“ده انت مكنش المفروض تعمل غير كده” 

"انا مليش دعوة باللى حصل...ولو كنت اعرف انها بتخوننى 
وسألته عواطف بقلب موجوع 


”اومال...مين اللى عمل كده” 

عادل”ربنا علشان يفضحهم... ويكشف لى الحقيقة ومفضلش مغفل 
كده كتير” 

ناصر"فهمنی ايه اللی حصل” 

عادل”الطب الشرعى قال انهم ماتوا من غاز السخان محدش قتلهم” 
ناصر"وهما فعلا كانوا على علاقة ببعض” 

عادل”مش عايزة مفهومية ...لقوها ف بيته...قالعة هدومها ف 
اوضة نومه... هی وهو عريانين فى الحمام...یبقی كانت عنده 
بتعمل ايه” 

ناصر زعق وهو بيمسك دماغه 

"اسکت ياعادل... خلاص” 

وفجأة ...وقع ناصر من طوله وهو ماسك دماغه 

فى المستشفى.... ناصر على السریر... محطوط له اجهزة كتير 
عواطف وهيام وعادل بيسألوا الدكتور 

“خير ان شاءالله متقلقوش...هو اتعرض لانفعال شديد؟؟” 

عواطف "ایوه" 

الدكتور”“طيب ...اتفضلوا انتم النهاردة وتعالوا بكرة يكون احسن” 
هیام “هو مبيردش علينا ليه“ 


الدكتور”مش هيقدر يرد عليكم النهاردة... تقدروا تيجوا بكرة” 

وشد الدكتور عادل من دراعه لخطوات 

“انث انت 

"ایوه یادکتور... خير” 

"مخبیش عليك انا مقدرتش اقول قدام الستات. .. الحاج عنده نزيف 
فى المخ وف مرحلة متأخرة... هو مات اکلینیکیا وممکن یکون قدامه 
ساعات او ايام” 

"شد حيلك... ياريت تاخد الجماعة لان وجودهم زى قلته” 

“شكرا یا دکتور" 


هیام داخلة الشقة...وبتفتح النور 

عواطف داخلة وراها 

عادل شایل یاسین 

"مش عایزین حاجة قبل ما امشی" 

عواطف "انا مش عارفة اقولك ايه يا بنی... انا عارفة ان اللی 


عادل"انتی عارفة انكم عيلتى هنا... واللى عملته ولاء مش هسامحها 
عليه عمرى كله... بس انا عارف انكم اتفاجئتم زيي زيكم باللى 
عملته وانكم مش ممكن كنتم توافقوا على حاجة زى دى” 
عواطف“يعلم ربنا ان لو كنت عرفت حاجة كنت قطمت رقبتها 
هيام “هات ياسين يا عادل علشان اغير له" 

باس ياسين واخدته هيام منه ودخلت 

عواطف "هو الدكتور قالك حاجة على عمك” 


عادل”لا كان بيقولى نمشى بس...متقلقیش...سلامو عليكو” 


فى بيت ناصر... نفس الستات قاعدين فى العزا 

عواطف قاعدة تعيط وتندب 

”كان واقف على رجله امبارح... الراجل راح كده ف غمضة عين... 
احزن على بنتى ولا جوزى...اه یااااااانی يا قلبى” 

واحدة من الموجودين 

"متعملیش ف نفسك كده.. .الله يرحمهم... الراجل مقدرش يتحمل 
حزنه على بنته " 

"ندفن البت امبارح وندفن ابوها النهاردة... كان مستخبی لنا فين 

ده كله” 


هیام "بقینا لوحدنا یاماما... سابونا ومشوا" 


عواطف "!۵۱۱۱۱ یااااااانی ... هنعمل ايه من غيرك يا ناصر” 

واحدة من المعزين قالت للى جنبها 

"شفتی...مکنتش حزنانة کده على بنتها یعنی اللی سمعناه صحیح" 
"بس یاعینی خبطتین ف الراس توجم" 

"الراجل تلاقیه مات م الفضيحة مش من الحزن" 


عادل بیخبط على الباب 
هیام بتفتح 

"ازيك ياهيام” 
"الحمدلّه...الحاجة فين” 
"موجودة...ادخل " 

دخل عادل وقعد 

جت عواطف من الاوضة 
"ازيك یابنی " 
”الحمدلله...ياسين فين“ 
هیام "نایم" 

عادل"انا استنیت ما العزا یخلص. .. وجای علشان اخد یاسین" 
هیام "تاخده؟؟ تاخده ليه” 


عواطف "تاخده فين يا بنی...انت معندکش حد يراعيه” 


عادل"انا كلمت امى وهبعته يقعد عندهم لحد ما...” 

عواطف "لحد ايه؟؟” 

عادل "امی هتبقی تشوف لى واحدة من البلد علشان اتجوزها وابقی 
اه این يعيقن زا 

هیام "بسرعة كده يا عادل" 

عادل"علی الاقل انا مخنتش" 

عواطف "حقك يا عادل محدش يقدر یلومك" 

هیام " طیب سيب لنا یاسین یاعادل...متخدوش مننا ..ده هو اللی 
باقی لنا من ريحة ولاء" 

عادل"معلش ياهيام...انا خلاص قلت لامی ومرات اخویا وانا 
اخدت اجازة وهروح اقعد معاهم هناك" 

هيام وهی بتعیط"والنبی یاعادل ما تاخده...سیبه شوية... محدش 
یعرف طريقته ولا نظامه بعد ولاء غیری...هو میعرفش مامتك ولا 
مرات اخوك علشان يقدر یقعد معاهم" 

ا کمن وا اون ا 

عادل"ما انا مسیری اخده ... مش هیقعد هنا علی طول" 

عواطف ساكتة وبتفکر 

”معلش يا عادل...سيبه لحد ما ربنا يحلها... علشان خاطرى انا" 


عادل"حاضر. .. بس هسيبه شوية بس لا اتجوز هاخده” 


عواطف”افرض اخدت واحدة ومحبتوش وبهدلته” 
عادل”معنديش حل تانى” 

عواطف "لا عندى حل تانى” 

عادل "الحقینی بيه“ 

عواطف "تتجوز هیام.. .مش هتلاقی احن منها على یاسین " 


وكملت عواطف 

"انا مش بغصبكم على حاجة... بس فكروا ف الحل ده ...عادل انا 
بعتبره زى ابنى وحقه يتجوز ...واحد غيره بعد اللى عملته ولاء 
کان مبصش ف وشنا انما هو اصيل ووقف جنبنا” 

عادل"انا عارف انكم اتصدمتوا فيها زي ما انا اتصدمت بالظبط. .. 
كفاية اللى حصل لعمى الله يرحمه...انتم ملكوش ذنب” 

شاغلنا شوية ووجوده بيصبرنا...لو اخدته مننا مش هندخل معاك 
يوم جوزى وراضية بحكم ربنا...بس حفيدى الوحيد مش عايزة 
اخسره هو كمان...فكر ياعادل ومتردش عليا دلوقتى” 

هيام کل كلامك لعادك. ..وانا مليش رأى” 

عواطف "انا قلت مش هغصب حد على حاجة...انتى كمان فكرى” 
عادل وهو بيقوم 

“هقوم انا ياحماتى...كلامك لخبطنى” 


عواطف "فکر ورد علیا...وانا هقدر اللى هتقول عليه” 

عادل”اللى فيه الخير يقدمه ربنا” 

وطلع فلوس من جيبه...وحطها ف ايد حماته 

عواطف”ايه ده ياعادل” 

عادل”علشان مصاريف ياسين...انتى هترجعى شغلك امتى ياهيام” 
هیام "مش راجعة تانى. .انا سبته خلاص” 

عادل"طیب. . . استأذن انا" 

عواطف "هستنی ردك يا عادل" 

عادل"حاضر " 

نزل عادل... وبعد مانزل وقفلت هیام الباب وراه 

”ايه یاماما اللی قلتیه لعادك ده...طیب کنتی قلتیلی الاول" 

"وانا كنت اعرف انه جای یاخد یاسین..انا الفکرة جت لى وقلتها 
على طول" 

”ايه اللی خلاکی تفکری ف کده یاماما مش یمکن موافقش" 
"متوافقیش ۱۱ ! انا خايفة هو اللی میوافقش" 

"لیه... اللی عملته اختك یخلیه يكرهها هی واللی جابوها... انا 
فکرت ف مصلحتکم ومصلحة اليتيم اللی مالوش ذنب ده" 

هيام ساكتة بتفکر ف کلام مامتها...کملت عواطف 


"انتی فكرك بعد الفضيحة اللى حصلت حد هيبص ف وشنا... 
الجيران هتلاقيهم بيتكلموا علینا...وانتی مين هيقربلك وانتى اختك 
ماتت بفضيحة. . هنقول لو واحد ميعرفناش لا ييجى يسأل هتلاقى 
الف مين ومين يقولوا ويحكوا... انا وانتى لوحدنا هنبقى من غير 
سند يا هيام والدنيا هتطلش فينا والناس مش هترحمنا...انما لو لينا 
راجل هيحوش عننا كتير... نيجى للاهم...ابن اختك اللى متعلق 
بيكى ومتعلقة بيه ده...افرضى عادل اتجوز واحدة وعاملته يبقى 
ذنبه ف رقبة مين... انتى نفسك متأخذنيش يابنتى فرصة الخلفة 
عندك قليلة يعنى لو اتجوزتى عادل هيبقى عارف اللى فيها وكده 
كده هو مخلف خلاص مش هيذلك زى جوزك الاولانى” 

"خلاص ياماما...كفاية كده” 

“متزعليش منى ...بس احنا اتحطينا فى ظروف لازم نسايرها 
علشان الدنيا تمشى...مش هنعاند نصيبنا” 

"مکنش اتوقع انك تقترحى اقتراح زی ده" 

"ما انا قلت لك ليه فكرت... بس انا عايزة اقولك حاجة...انا 
حاسة انك بتفكرى ازاى هتتقبلى جوز اختك يبقى جوزك... انتى 
لا اول ولا اخر واحدة تتجوز جوز اختها علشان تربى عيال 
اختها... بس فكرى انك هتكسبى ثواب فيا وف ياسين وف كل 


الحاجات اللى قلتهالك ... وعادل مش وحش... وبرضه مش 
هغصب عليكى...عايزة اعرف رأيك” 

“انا اتفاجئت اول ما قلتي... بس كل كلامك مقنع اوی 
ياماما. . حياتنا لوحدنا بعد الفضيحة دی هتبقى صعبة اوى” 
"یعنی موافقة” 

ردت هيام وهى بتاخد ياسين اللى نام ف حضنها 


“موافقة 7 


عواطف قاعدة وياسين جنبها 

تفتح هيام الباب بالفتام وتدخل 

تسيب الحاجة اللى ف ايدها على الترابيزة اللى الانتريه 

يجرى عليها ياسين...تاخده ف حضنها وتروح تقعد جنب مامتها 
”ايه مالك" 

"وشك مقلوب ياهيام.. ايه اللى حصل” 

"وانا ف السوق لقيت حد بينادى عليا... بصيت لقيت فاروق” 
“فاروق مين” 

"جوز هوی اللى .قوق بتاع الم 

”اه افتکرته...ماله " 


”جه سلم عليا ووقف معايا... انا استغربت اصل مليش كلام معاه 
قبل كده... لقيته قعد يقولى هاتى اشيل عنك ولو عايزة حاجة خدى 
رقمى وابقى كلمينى ... طريقته كده مريحتنيش وخصوصا انه قعد 
يقولى هاتى اشيل معاكى ويلمس ايدى بطريقة غبية” 

“الوسخ... وعملتى ف ايه” 

“قلتله شكرا بشخط كده ومشيت هعمل ايه يعنى” 

"مش قلتلك طول ما احنا مالناش راجل هنبقى ملطشة...منه لله 
والنبی لاقول لراته" 

"تقولی لراته...یقوم هو یکذب ویقولها ای حاجة وحشة علیا 
والوضوع یکبر والناس تصدق... خلینا ساکتین یاماما مش ناقصین 
فا 

"طیب اتصل بعادل اسأله ولا اعمل ايه” 

“لا طبعا... متتصليش بيه يقول علينا ايه” 

“ماهو بقاله النهاردة "ايام من يوم ماکان عندنا لاحس ولا خبر” 
"الهم انه سايب لنا ياسين... واحنا ربنا يتولانا بقى” 

ورن جرس الباب 

“قومى ياهيام شوفى مين” 

قامت هيام تفتح... واتفاجئت 


”ابن حلال ياعادل...ماما كانت لسه ف سيرتك” 


دخل عادل 

“ازيك یاحماتی...ازيك ياهيام” 

سلم عليهم وعلى ياسين... عواطف فرحانة بمجیثه 

"ازيك ياعادل...كنت فين ولا بتسأل” 

"معلش ياحماتى... كنت بفكر ف كلامك” 

عواطف”وايه ردك” 

هيام بارتباك“هعملك شای“ 

عادل"لا يا هيام...لازم نتكلم كلنا مع بعض” 

قعدت هيام تانی...عواطف مستنية تسمع 

عادل"انا فکرت لقیت ان معاکی حق ف کل کلامك... فيه حاجة 
عايز اقولهالکم. ..انا اتجرحت اوی من ولاء..ولو فکرت ان ولاء 
وهیام اخوات هیبقی صعب علیا اوی“ 

عواطف "کلنا ف موقف صعب مش انت بس“ 

عادل"علشان کده هنحاول ننسی اللی فات...كأنى ببدأ مع هیام 
حياة جديدة من غير ماضی وذکریات وحشة... مش عایز افتکر اللی 
حصلی من ولاء خالص... وحاجة کمان" 

عواطف "خیر" 

عادل وهو بیبص لهیام 


"هیام موافقة بارادتها ولا غصب عنها" 


بصت هيام لعواطف. ..عواطف شجعتها تقول قرارها 

ردت هيام بصوت طالع بالعافية 

"موافقة” 

تنهدت عواطف براحة... وفرحة 

فرحانة لان هيكون فيه راجل يحميهم من طمع وكلام الناس 
فرحانة ان بنتها هتتجوز بعد ما امل جوازها كان نَدْر بعد اللى 
حصل 

والاهم فرحتها ان ياسين مش هيبعد عنها وهتبقى مطمنة عليه 
هیام "انا عندى طلب واحد بس“ 

عادل”اؤمرى” 

هیام "مش هسيب ماما" 

عادل "شقتی اکبر واوسع وموجودة وجاهزة" 

هیام "مش هقدر ابقی مکان اختی ف بیتها" 

عادل بضیق "مش قلنا هننسی خالص" 

هیام "طیب خلاص...مش عايزة اسیب ماما تعيش لوحدها" 
عواطف "والله یاعادل یاریت. ..انتم تنورونی..یاریت " 

عادل ساكت.. . سألته هیام 

"اعتراضك على ايه” 

عادل”ماشى ياهيام... براحتك” 


عواطف”شوف يا عادل هتجيب المأذون امتى... وتكتبوا الكتاب من 
سكات” 

هیام "والناس يقولوا علينا ايه ...عندهم حزن ورايحين يتجوزوا” 
عواطف“الفرح لنا والحزن لنا... السنتهم هتتقطع بجوازك 
وهتشوفی " 

اوضة جديدة. .. قاعدة فیها هیام 

بتدخل عليها عواطف 

“لسه ساعة والمأذون ييجى...بلاش تلبسى اسود النهاردة” 

"هلون ازاى ياماما” 

"النهاردة بس... وانتى مش هتخرجى بيه" 

هيام ساكتة. ...راجت عواطف قعدت جنبها 

"انا قلبی موجوع يا هیام... بس غصب عنی بحکم بعقلی... الناس 
وحشة وانتی شفتی فاروق ومحاولته معاکی...ولسه کنتی هتشوفی 
من ده کتیر. .. انا عارفة ان الناس ممکن تقول علینا هما ف ايه ولا 
ف ایه...بس کده ارحم بکتیر من اللى ممکن یحصل لنا لو مکنتش 
الجوازة دی تمت“ 


مسحت عواطف دموعها وکملت 


"عادل هيبقى جوزك... حلالك... انسى خالص انه كان جوز اختك 
علشان تعرفى تعيشى... ومتجبيش سيرتها معاه علشان سيرتها 
هتفكره باللى عملته...مع الوقت كل حاجة هنتنسی...رینا يسعدك 
يابنتى ويهدى سرك يارب” 

المأذون بيقفل دفتره...وبیلم اوراقه 

۲ من زملاء عادل بيباركوا له هو وهيام 

الجو العام يخيم عليه الحزن رغم انه المفروض فرح 

نزلوا الموجودين 

هيام قاعدة...وعادل قاعد...سکتین الاتنين 

قامت عواطف حضرت عشا 

"اتعشوا ياولاد...وانا هاخد ياسين ونتعشا جوه وهننام... تصبحوا 
هیام "وانتی من اهله” 

عادل "وانتی من اهله" 


دخلت عواطف ویاسین اوضتها 


عادل "مش هتتعشی " 
قامت هیام قعدت ع السفرة. .. وقعد معاها عادل 


“مالك ياهيام” 

“لا ابدا...مفیش حاجة” 

"انتی زعلانة اننا اتجوزنا” 

“لا بس يعنى لو من شهر ولا شهرين حد قالى ان كل ده هيحصل 
كنت قلت ده اكيد مجنون... ظروف جوازنا صعبة اوى ياعادل” 
“لو فضلتى تفكرى ف الماضى واللى حصل واللى كان مش هنعرف 
نعيش مع بعض... خلينا نبدأ حياتنا كأن اللى فات ده محصلش.. 
كأننا لسه بنعرف بعض من اول وجديد” 

”ان شاءالله” 

مد عادل ايده واخد ايد هيام وهو بيغير الموضوع 

“تعالى فرجينى الاوضة بعد ما اتفرشت” 

قامت معاه هيام وفكت التكشيرة اللى كانت على وشها 


دخلوا الاوضة 

”ايه رأيك؟؟عجبتك” 

“اد... مفاجثة حلوة لما لقينا انا وماما الباب بيخبط والراجل بيقولنا 
انك باعت اوضة نوم جديدة...لو تشوف ساعتها انا وماما وقفنا 


نبص لبعض ازاى...الراجل افتكر العنوان غلط ولسه هيمشى ماما 


قال له اتفضل ...وبقینا نجرى ورا بعض انا وماما واحنا بنفضى 
الدولاب القديم علشان يفكوا الحاجة ويركبوا الاوضة” 

7 

"ومش هتكون اخر مرة" 

لف عادل وقفل باب الاوضة 


عواطف قاعدة على السریر وجنبها یاسین 

فاتحة التلیفزیون بصوت عالى 

"یارب اهدیهم لبعض...یارب هدی سرهم...یارب ما یاخدها بذنب 
اختها" 

قامت عواطف من النوم الصبح... لا ياسين صحاها 

بصت على الترابيزة...ملقتش حاجة 

دخلت المطبخ... لقت كل الاطباق اللی كانت حاطاها فى العشا 
مغسولة 

دخلت تعمل فطار ليها ولياسين 

وهى بتفطر... شافت عادل خارج من الاوضة 


"صباح النور” 

خرجت وراه هيام 

"صباح الخير ياماما” 

"صباح النور یاحبیبتی... زودی فطار وتعالوا افطروا معانا" 
"انتی عملتی حاجة ف الطبخ امبارح" 

"اه لميت مطرح العشا وغسلت الواعین" 

”وده وقته...مسبتلیش ليه کل حاجة وانا كنت هقوم اعملهم" 
عادل”عايزة حاجة ” 

هیام "لا شكرا...مع السلامة” 

رجعت هیام الطبخ لعواطف 

عواطف مترددة... وسألتها 

"هو عادل رایح فين...مش اخد اجازة" 

"بیقول نازل القهوة شوية” 

"انتوا کویسین مع بعض" 

”اه الحمدلله" 


"قلقانة من ايه” 
"دخل عليكى ولا لا“ 

"اه ياماما ...اطمنی والله كل حاجة عادى” 
"طیب مالك” 

سوت كيام 

"مخنوقة.. . مخنوقة اوى ياماما” 

حضنتها عواطف. ..ولا حضنتها زاد عياط هيام 
"لالا فيه حاجة اکید...تعالی احکیلی" 

خرجوا قعدوا فى الانتریه...الاتنین جنب بعض 
ویاسین قاعد قدام التلیفزیون بيتفرج 

هیام بتسح دموعها 

"بتخبی علیا ياهيام... لو محکتیلیش هتحکی لین" 


عارفة... بفتکر ولاء وبابا وحیاتنا اللی فاتت وحیاتنا دلوقتی.. 


حاجات اتغيرت وحاجات اتبدلت وكل ده ليه؟؟ومين السبب ف 
ده كله” 

"انتی هتخلينى احس بالذنب" 

"انتی یاماما؟؟ ذنب ايه” 

“انا اللی عرضت علیکم فكرة الجواز" 

"لو مکنتیش عرضتیها انتی كان عادل هیقول وانا كنت هوافق 
برضه...یعنی انتی خرجی نفسك من ای شعور بالذنب" 

"انتی بینتی لعادل کل ده" 

سکتت هیام... سألتها عواطف 

"بینتی کل اللی انتی فيه ده لعادل؟" 

"اتکلمنا شوية بس اتفقنا اننا ننسی كل اللی فات خالص ونبدا 
كأننا لسه بنعرف بعض من اول وجدید" 

”عين العقل... انتى مبقتيش صغيرة ياهيام. .. واللى مريتى بيه اكيد 
هيقويكى انك تقدرى تواجهى كل حاجة... وان شاءالله ربنا 
ميعيدش اى حاجة من اللى مرينا بيه تانى... مش هتلاقى زى 
عادل... عادل بقى جوزك ولازم تحافظى على جوزك وتعامليه بود 
مش ببرود” 

“حاضر...من غير ماتقولى ياماما انا عارفة ان كلامك صح وخلاص 


لازم اسلم باللی حصل واتعامل معاه" 


قامت هيام وهى بتغير الموضوع 
”ايه هنعمل ايه 3 الغدا النهاردة” 
”ملكيش دعوة بالغدا...ادخلى انتى روقى اوضتك وظبطى نفسك 


علشان لا جوزك يرجع يلاقيكى مستنياه بابتسامة حلوة مش 





الباب بیخبط. . . عواطف ف الطیخ 

"هیااا!!!ااام افتحی " 

تروح هیام تفتح... ومهی متوقعة عادل 

وتتغیر ملامح وشها. .. 

"ازيك ياهيام” 

“اهلا ياطنط” 

"ماما فین" 

وتدخل الجارة... وتسمع صوتها عواطف فتيجى من المطبخ 
“اهلا يا ام حمدى..اتفضلى ياختى” 

"ازيك يا ام ولاء... انا قلت اجى اسأل عليكم” 


نظرات الجارة لهيام ...خلت هيام تلم الروب اللى لابساه وتنتبه 

لشعرها المفرود ومكياجها الخفيف 

ومن غير ما تدور على حجة دخلت اوضتها وقفلت عليها 

حست عواطف بنظرات الجارة واحراج ولاء 

“منورة يا ام حمدى... خير ياختى كنتى بتسألى عليا عایزانی ف 
حاجة” 

“مستغناش...انا قلت اجى اسأل علیکم...معلش انا مقصرة من يوم 
العزا مجيتلكيش” 

"ولا يهمك الدنيا تلاهی" 

”وياسين عامل ايه...بيسأل على امه" 

“بيسأل... بس علشان صغير هينسى بسرعة... وهيام الله يباركلها 
مش سايباه خالص” 

"هیام.. اه ربنا يخليهاله” 

"تسلمی...اقوم اعملك شاى” 

وقامت عواطف قعدتها ام حمدى 

"لا واللّه ماتعملى انا لسه شاربة قبل مااجيلك..اقعدى” 

قعدت عواطف 

"وابوه...بییجی يشوفه؟ اصلى شايفاه نازل الصبح كأنه كان بايت 


”اه ماهو كان بايت فعلا” 

ودبت ام حمدی ف صدرها 

"یالاااهوی یاام ولاء...تبیتیه عندك وانتم معاکوش راجل... لالالا 
میص حش ” 

طول لاته اتجون میا" 

"هیام... قولتد 
"مکنش فيه غير کده علشان خاطر الواد الصغیر" 

"والنبی ابن حلال واحد غیره كان خاف یاخد اخت مراته بعد اللی 
حصل” 

واتضایقت عواطف... كان نفسها تنفجر فی الست المستفزة اللى 
قذانيا وتقولها سيا باللی اخنا فيه ,فكت نها فل قد 





ماتقدر 

"معلش يا ام حمدى هقوم اشوف الاكل اللى ع النار منتيش غريبة” 
وقامت عواطف دخلت المطبخ واتلكعت فيه علشان ام حمدى تقوم 
وتزهق 

سمعت صوتها بيقرب 

"اسيبك يا ام ولاء شكلك مش فاضية” 


“زى ما انتى شايفة ...معلش مش عارفة اقعد معاكى” 


“عرايس ايه بس ماهو اللى ميعرفش يقول عدس” 

“ليه خير” 

"احنا لسه حزانی يا ام حمدى ولا نسيتى” 
“لا ياختى منسيتش ...بس خلاص الحى ابقى م الميت” 

وحست عواطف ان الرد مش هيخليها تخلص من الجارة الحشرية 
"ابقی خلينا نشوفك...وشکرا ع الزيارة” 

“ايوه يا سااااااتر عليها جاية تعرف عادل نازل من عندنا الصبح 
“وقلتى لها” 

"اومال هنخبى ...سيبك منها اتصلى بجوزك شوفيه اتأخر ليه“ 
عواطف خارجة من اوضتها داخلة الحمام 

"صباح الخير ياولاد” 

"صباح النور یاماما تعالى افطری معانا" 


“لا افطروا انتوا...انا مليش نفس دلوقتى” 
فرحت عواطف لا شافتهم بيفطروا مع بعض ومحبتش انها تبقى 
وسطهم. .. دخلت اوضتها بعد ماخرجت من الحمام 


وکانت شايفة فى الراية عادل وهیام عن باب الشقة 


عادل ع الباب "هبقی اكلمك وانا راجع تشوفی محتاجین ايه" 
"حاضر" 

باسها عادل من خدها قبل ما یفتح الباب...طبطبت هیام على صدره 
وهى بتودعه 

“تيجى بالسلامة” 

فتح الباب ونزل ورجعت هيام تلم الفطار 

عواطف حست بالراحة لما شافت علاقتهم بقت كويسة 

قامت خرجت من اوضتها والراحة على ملامحها 





هيام بتحضر الغدا... وعواطف بتغرف ف المطبخ 


سمعوا صوت الباب وعادل بيوصل...وياسين بيجرى عليه 


حضروا الغدا... وهما قاعدين بيتغدوا 


عادل”مين اللى جاب الجرجير ده” 


هیام "نا...ماله؟؟" 

عادل"انتی نزلتی " 

هیام" ایود" 

عادل"ونزلتی ليه من غير ماتقولیلی... ومقلتلیش ليه اجيب وانا 
جای" 

هیام "انا نزلت جبت م الشارع اللی ورانا وجيت على طول مکنتش 
هاخد اذن ياعادل علشان نازلة ربع ساعة” 

عواطف بتحاول تهدى العاصفة اللى على وشك الاقتراب 

“انا كنت محتاجة حاجات للغدا ياعادل علشان كده قلتلها تروح 
تجيب... بس كان لازم تستأذنك ...امسحها فيا المرة دی" 

هيام "انا مغلطتش وانا مكنتش رايحة اتفسح علشان استأذن الاول” 
عادل”وانا مش مقصر فى طلباتكم علشان تنزلى انتی...افرضی انا 
مش عايزك تنزلى يبقى تقوليلى حاضر وخلاص” 

هیام "لا مش حاضر وخلاص... انت ليه اتحمقت اوى علشان نزلت 
وایه مش عايزك تنزلى دی" 

عادل"ایه یاهیام...انتی نسیتی انی جوزك وانك لازم تستأذنینی 
قبل ماتخرجی م البیت" 

هیام "بقولك روحت الشارع اللی ورانا ...متحسسنیش انى محبوسة" 


عواطف "استهدوا بالله یاولاد... اعوذبالله من الشیطان الرجیم" 


“مفيش نزول م البيت تانى ياهيام ...مااااااااشى” 

وقبل ما ترد زغدتها عواطف 

"اسکتی بقی... اسمعی کلام جوزك وبطلی رد" 

"مش سامعة هو اللی بدأ ازای وبیقول ايه“ 

"حفه. .. اسمعی کلامه وقومی راضیه بکلمتین علشان بیجی یکمل 
غدا" 


"يارب اهدیهم لبعض" 





دخلت هیام لعادل 


قعدت جنبه على طرف السریر 


“من ردك ياهيام” 
”انت بتشك فيا ياعادل علشان كده مش عايزنى انزل” 


...لو كنت بشك فيكى مكنتش اتجوزتك من اساسه” 
“اومال ليه كده” 


"کده... مش عايزك تعمل حاجة انا معرفهاش...کلمینی قولیلی 
وانا اقولك اه او لأ... وبعدین انا خایف علیکی ومش عايزك تتعبی" 
“خلاص متزعلش ياعادل... وبعدين انا مبتعبش ف حاجة ماما 
بتعمل الاكل والبيت وانا يدوب براعى ياسين بس” 

“كفاية عليكى كده علشان متتعبیش...وبلاش نزول لوحدك تانى” 
“حاضر” 

"قلتی لمامتك؟؟” 

٣‏ له" 

“هننزل انا وانت لوحدنا النهاردة نروح للدكتور ولا اجى ابقى 
اقولها” 

“ماشى” 

“يالا بقى علشان تتغدا” 


بالليل... عواطف قاعدة تنعس وهى قاعدة ع السرير 
وياسين نايم جنبها 

تسمع صوت الباب بيتفتح ويتقفل 

“جيتوا يا ولا|اااد” 

هيام”ايوه ياماما” 


تقرب هيام وعادل من باب الاوضة 

تقرب منها هيام وتبوسها 

السعادة على وش هيام وعادل... تفرح عواطف على فرحتهم 
“اتأخرتوا ليه قلقتونى عليكم” 

عادل بفرحة"هیام هتقولك...هو ياسين نام؟؟” 

عواطف "اهاتعشی ونام لما اتأخرتوا” 

عادل"طیب انا داخل اغير هدومى” 

مشی عادل...عواطف بتبص لهیام بتساول 

"عارفة كنا فين؟؟” 

"مش قلتوا خارجين شوية...كنتوا بتتفسحوا؟؟” 

“لا كنا عند الدكتور” 

عواطف مش مصدقة اللى تخيلته 

"معقول؟؟؟ الفرحة دى وكنتى عندى الدكتور.. معقول تكونى 
حاملل" 

”اه والّه ياماما ...انا کمان مکنتش مصدقة" 

وحضنتها عواطف بفرحة كبيرة 


“الف مبروك...الف مبروك یابنتی ربنا یکملك علی خیر" 


“الله يبارك فيكى ياماما...انا شاكة من اسبوع لا حصل 
تأخير... قلت مش معقول هبقى حامل بسرعة كده وكنت وقتها 
يدوب بقالنا اسبوعين .. قلت يمكن التأخير ده توتر ولا ای 
حاجة... الاسبوع ده كله وانا نفسى اتأكد... خفت اقولك تتعشمى 
ويطلع مفيش حاجة تزعلى...قلت لعادل النهاردة ساعة المشكلة 
بتاعة الغدا... روحنا للدكتور وعمل تحليل دم طلع فيه حمل ولا 
قلتلى اننا متجوزين بقالنا ۳ اسابيع حسب وقال يبقى الحمل حصل 
من اول يوم جواز” 
"الحمدلله... شفتى ربنا كبير ازاى... المخفى اللى ظلمك وقال انك 
مبتخلفيش طلع العيب منه هو” 
"الحمدلّه ياماما... انا لسه مش مصدقة نفسى” 
“ربنا يكملك على خير ويعوضك عن كل اللى شفتيه” 
“يارب ” 
“عايزة اقولك حاجة ياهيام اعتبريها وصيتى...عشت ولا مت 
تحطيها حلقة ف ودنك” 
”خير ياماما... قولى” 

"اوعی لما تخلفى معاملتك تتغير مع ياسين... انا ان كنت عايشة له 


النهاردة مش هعيش له بكرة” 


"ربنا يديكى الصحة وطولة العمر...ومعقول ياماما تفتكرى انى ممكن 
افرق ف المعاملة” 

“لازم انبهك علشان متقعيش ف الغلط وانتى مش اخدة بالك” 
"متخافیش ياماما...ياسين اول شفت واول ما شيلت مش ممكن اقصر 
معاه ابدا” 

“وابقى افتكرى دايما انه يتيم وانه لولا وجوده مكنتيش اتجوزتى 
عادل اللى ربنا كرمك معاه" 

“مش هنسى ياماما متخافيش” 

هيام بطنها كبرت بعد شهور 

حركتها بقت اتقل م الاول 

هيام“يالا يا ياسين علشان تستحمى” 

ياسين“العب شوية ياماما” 

هيام "استحمی قبل بابا ما ييجى وبعدين كمل لعب“ 

عواطف تيجى من المطبخ على صوتهم 

تشوف هيام بتتكلم بالعافية 

“مالك ياهيام” 


"ضهری واجعنى م الصبح” 


“طيب سيبى ياسين هحميه انا" 

“لا انتى تعبتى ف البيت النهاردة” 

"وانتی شكلك تعبانة...ده انتى الكلمة طالعة منك بالعافية” 
“حاسة بثقل جامد ف جسمى كله“ 

"هو الدكتور قالك عيل واحد ولا توم" 

"واحد” 

“بس بطنك الصلاة ع النبى شكلها فيها اتنين... كبرت بدرى” 
”ما انا سألت الدكتور وقالى عادى بتحصل” 

“ربنا يهون عليكى يابنتى...ادخلى نامى شوية وبالليل نبقى نروح 
للدكتور” 

"انو 


“سيبيه ملكيش دعوة انا هعمله كل حاجة” 


عادل بيصحى هيام 
ا 

"مالك. .مامتك بتقول انك تعبانة" 

“ايوه تعبانة اوى ياعادل...عايزين نروح للدكتور النهاردة” 


۳ النهاردة مينفعش خالص” 


عادل قام يغير هدومه ...واتعدلت هيام 
”ولیه مينفعش ان شاءالله” 

"عندی معاد مع جماعة اصحابى” 
“بقولك تعبانة تقولى اصحابك” 

"ابوه پاهیام معاد مهم" 

"یتأجل" 

وخبطت عواطف ع الباب 

فتح لها عادل 

"مالکم بتزعقوا لیه" 

عادل"مفیش حاجة یاحماتی" 

وخرج عادل 7 الاوضة دخل الحمام 
قامت هيام من السرير... وعواطف بتسألها 
“صوتك عالى ليه ياهيام” 

هيام بتفتش فى جيوب عادل 

"مفيش ياماما” 

“بتعملى ايه يا بت" 

طلعت هيام الموبايل من جیبه...وفضلت تدور فيه 


وكررت عواطف الكلام بصوت واطى 


“بتدورى على ايه” 

"استنی ياماما” 

قلبت فى الموبايل ولا حست ان صوت الیاه اتقفل...رجعته تانى 
مكانه وراحت قعدت ع السرير قبل ما عادل يوصل 

لما دخل عادل الاوضة 

"اصل عادل شايف ان اصحابه اهم منى وبيقولى نأجل الدكتور” 
عادل”والله ورايا معاد مهم مش دلع” 

عواطف "خلاص ياعادل روح انت وانا هروح معاها للدكتور” 
بصت هيام لعادل. .. مستنية رده 

“وهو ميجيش معايا ليه...انتى بتقعدى بياسين” 

عادل"حاضر یاهیام...اخلص مشوارى ونروح" 

عواطف "یا بنتی سیبیه لو وراه شغل وانا اجی معاکی" 

هیام "خلاص یاماما هو هییجی معایا" 

عواطف "ربنا يهديكم يالا علشان تتغدوا" 

عادل بیلبس... وهیام قاعدة معاه ف الاوضة 

"لا اخلص مشواری هتصل بیکی تجهزی واعدی علیکی من تحت 


يرن موبايل عادل... ياخده ويطلع البلكونة 

تركز هيام فى المكالمة 

"الو... ايوه على معادنا... نص ساعة واكون عندکم... سلام" 
فل اة 

“مين ياعادل” 

A 

“ومالك مرتبك ليه” 

"وهرتبك ليه” 

"مین صاحبك ده...معاك ف الشغل” 

"هو تحقيق ياهيام...مش معايا ف الشغل بس بينى وبينه شغل” 
خلص لبس وخرج من الاوضة وهو بيقولها 


“ساعتين كده واخلص” 


عادل وهيام رايحين عند الدكتور 


“كنت مع ناس بينى وبينهم شغل” 


”ناس مين... انا مش عبيطة” 

"انتی عايزة مشاكل وخلاص" 

"لا ...انا بحذرك يا عادل يوم ما تفكر انى زى ولاء ممكن تضحك 
عليا ولا تخونى تبقى بتحلم وساعتها هقلب الدنيا على دماغك” 
واتنرفز عادل 

"انتی بتهددينى...وبعدين احنا مش قلنا مش هنجيب سيرة اللى 
فات... هو کل اللی حصل ده مش كان علشانك انتی" 

"علشانی. ..لیه انت نسیت انك انت اللی كنت ملاحقنی ومأثر عليا 


لحد ما بقیت مش عارفة اقولك لأ“ 


"طیب قولی ايه حکایات التلیفونات اللی بقالها كام يوم دی 
ومقابلاتك اللى بتنزلها ودی حاجة جديدة علینا" 

"ناس بینی وبينهم شغل ياهيام” 

"شغل ايه ده اللی تنزل تقابلهم علشانه باللیل" 

"الشغل عندنا کل فترة بیعمل قروض وانا حالیا اللی ماسك 
القروض. .. الناس دی علشان تخلص شغلها بسرعة شوية بیدفعوا 


“بلاش يا عادل” 
"بلاش ايه” 
“كفاية بقى ذنوب وغلط علشان ابننا اللى جاى” 
"مرتب الحكومة ميكفيش حاجة يا هيام...وانا مبفرضش حاجة على 
حد انا بمشى امورى” 

“لو بتحبنى بجد بلاش... هنعيش على مرتبك وكفاية ان ربنا سترنا 
لحد دلوقتى... علشان خاطرى بلاش” 

“حاضر... علشان خاطرك هعمل كل اللى انتى عايزاه” 

عواطف بتفتح باب شقتها وداخلة وهى ماسكة ياسين وشايلة بيبى 
عادل داخل بيسند هيام.... عواطف بتسبقهم تفتح الاوضة 

وتحط ادهم على السرير 

”على مهلك يا هيام...هاتها ياعادل هنا“ 

بيسندها عادل وينيمها على السرير 

عواطف” الحمد لله انك ولدتى طبیعی... انا لما لقيت الطلق جالك 
وانتى ف السابع كنت هموت م الرعب الواد يدخل حضانة بس 
الحمدلله الدكتور قال انه طبيعى” 

عادل”الحمدلله. .. حمدالله على سلامتك ياهيام” 


هیام "الله يسلمك... هاتيه ياماما عايزة اخده ف حضنى” 


عواطف "خدی يا حبيبتى ربنا يخليهولك” 

مسكته هيام ودمعت 

"ماماااا...انا بقيت ام بجد...ليا ابن منى انا...انا اللى خلفته 

وحبيته وهو ف بطنى قبل ماتشوفه عينى” 

“ربنا يخليهولك... طبعا يا حبيبتى ده جالك بعد شوقة سنين” 
عادل قعد جنب هيام وماسك ياسين 

"شفت يا ياسين اخوك حبييك...احدفله بوسة” 

عواطف "ربنا یخلیهوملکم...هروح اجيبلك تاكلى علشان تشدى 
حيلك شوية” 


فاتت “> شهور بعد الولادة 

عواطف نايمة باللیل واخدة یاسین فى حضنها 

سامعة صوت دوشة ومش مفسرة 

قامت تشوف مين بره 

عواطف "هیام ؟؟ انتی لابسة لیه؟؟" 

هيام بتعیط "ادهم سخن اوى... عادل نزل يجيب تاکسی من اول 
الشارع هنودیه ای مستشفی تشوف الحرارة دی من ايه” 

عواطف ”طب اعملیله کمادات ولا حاجة" 


هيام "عملت. .. وادیته خافض والحرارة 3 هاش 


رن موبايل هيام 


“اهو عادل جه ...هنزله ...ادعیله ياماما” 


"ربنا يشفيهولك وميخسركيش فيه ابدا" 





عواطف قاعدة بتبص على الشباك 

تشوف تاكسى نازلة منه هيام وعادل شايل ادهم 

”ايه یاولاد... طمنونى” 

عادل”الدكتور اداله دوا وكتب له علاج وبيقول الحرارة هتنزل” 
هیام "هدخل احاول ارضعه وانيمه .. يمكن الحرارة تنزل” 
عواطف”ادخل انت كمان نام قبل ماتروح الشغل” 
عادل”تصبحى على خير” 

عواطف “وانت من اهله” 


هیام بتفتم عينيها... شافت عادل بیلبس 


۰ 2 
| ت صحیت 


"اه لقيتك نايمة مرضيتش اصحيكى” 


هيام بتجس ادهم 


"مفیش حرارة بس وشه متلج" 

قرب عادل من ادهم... مسك وشه . .. شاله 

”فى ايه ياعادل... هو مبيصحاش ليه” 

عادل مش قادر یتکلم...حطه ع السریر وقعد جنبه 
هيام بتهز ف ابنها ... 

”ماله یاعادل... فهمنی ...دهم ماله مبیردش ليه“ 
"استهدی بالله يا هيام... انا لله وانا اليه راجعون" 
عواطف ”فى ايه يا ولاد...مالك ياهيام” 

هيام”ابنى ياماما...ابنى راح منی... ابنی ماااااااات" 
اسود...ضامة ركبتها لصدرها وقاعدة 

يدخل عادل عليها 

“قومى ياهيام. . . تعالى نامى ف اوضتك كفاية كده” 
"اطلع بره ياعادل” 

"اطلع بره؟؟ انا اليومين اللی فاتوا سايبك براحتك ومش عایز اضغط 
علیکی " 


"مش عايزة اشوفك" 


دخلت عواطف...شدته بره الاوضة 

"معلش ياعادل البت مصدومة...متاخدش على كلامها ...ابنها 
اتخطف من حضنها فجأة الله يكون ف عونها... وانت عارف 
كانت متعلقة بيه ازاى” 

"انا ذنبى ايه؟؟ مش هو ابنى انا كمان” 

"معلش بس انت ربنا یخلی ياسين يصبرك شوية انما هی ادهم 
ابنها وحزن الام غير الاب... استحملها علشان خاطری" 
"حاضر...بس من عندك شوية” 

بن قو شرل" 

“هاخد ياسين ينام جنبى زى اليومين اللى فاتوا” 

"طیب وماله” 


دخل عادل وياسين الاوضة يناموا 

ودخلت عواطف لهیام... وقفلت الباب 

قعدت جنبها 

"هیام یاحبیبتی...ربنا يصبرك انا عارفة انك حزينة بس جوزك 
مالوش ذنب علشان تعاملیه العاملة دی... ربنا یعوض علیکم" 


هيام قاعدة بنفس قعدتها...دموعها نازلة ومبتردش 


بعد اسبوع من الوفاة 
قضتهم هيام بنفس قعدتها وسكوتها وطريقتها مع عادل 
وبعد ما عواطف نامت جنبها 


قامت تتسحب....ودخلت عند عادل 


له... قام لها 
”تعالی ياهیام...هشیل ياسين انيمه عند مامتك” 


“سيبه...انا جاية اقولك كلمتين وماشية” 


“ليه كده ياهيام.. .انا عملت لك ايه...انا بحبك ومقدرش استغنى 


ذلك 7 


عواطف ... لما حست ان هيام مش جنبها...قامت تشوفها 


ملقتهاش ف الحمام... خرجت تشوفها ف الانتريه ملقتهاش 


سمعت صوتها بتكلم عادل... واتفاجئت بكلمة الطلاق اللى بتطلبها 


سمعته 


"وانا مبحبكش ولا قادرة اعيش معاك... ابنى مات بسبب 
ذنبنا...ربنا بينتقم مننا ...بسبيك ماتت اختى وابويا وابنى...انت 
لعنة...ابعد عنى” 

”انا بحبك وكل اللى عملته كان علشانك” 

“انت خدعتنی...مقلتلیش انك هتقتل ولاء ولا ماتت مقدرتش اتكلم 
واقول انك السبب علشان ابنی ..لو كنت اتحبست كنت هتفضح 
... ابعد عنی بقی انت خلتنی مسلوبة الارادة ومن یوم اللی حصل 


n » 


بينا وكل اللى بحبهم بيروحوا منى 
عواطف واقفة مش مصدقة اللى بتسمعه 


عملت نفسها نايمة وغمضت عینیها ومی بتحاول تمسك اعصابها 


لحد ما تفکر هتتعامل معاهم ازای 

هيام داخلة اوضة مامتها. .. بتمسح دموعها 


بتقعد على السرير نفس القعدة اللى بتقعدها 


عواطف وشها الناحية التانية... مغمضة عينيها ودموعها نازلة وهى 
بتحاول تمسك نفسها واعصابها 

خايفة تتصرف اى تصرف قبل ما تفكر فيه 

عادل بعد ما خرجت هيام من عنده 

قعد متفاجئ من التغير الغريب اللى حصل لهيام 

قعد يفكر يتعامل معاها ازاى 

رجع وافتكر ان صدمتها هى السبب فى اللى هى فيه 

وعلى قد فرحتها بوجود ابنها ف حياتها اكيد موته هيسيب اثر 
عليها مش هيعدى بسهولة 

قرر فى نفسه انه يعرضها على دكتور نفسى للتخفيف من صدمة 
موت ابنها بين ايديها 


قام عادل ف معاده الصبح....دخل الحمام وخرج يبص ع الانتريه 
والمطبخ ملقاش صوت حد خالص على غير العادة ان دايما عواطف 
بص على اوضتهم شافها مقفولة 


دخل لبس ونزل فى معاد شغله 

قامت عواطف بعد ما سمعت صوت الباب وعرفت ان عادل نزل 
بصت على هيام ...شافتها نايمة 

قامت دخلت الاوضة اللى ياسين نايم فيها 

اخدته ف حضنها وقعدت تعيط 

صوت عياطها اللى كتمته طول الليل انفجر وياسين ف حضنها 
“مالك يا تيتا” 

معرفتش ترد عليه... كل اللى عملته انها بقت تبوسه وتحضنه اكتر 
واكتر... لحد ما شافت هيام قدامها 

“مالك ياماما” 

“بعيط على بنتى اللى ملحقتش احزن عليها علشان تقدرى تتجوزى 
وتعيشى مطمنة...بنتی اللى شفتها قدام عينى بتكبر يوم بعد يوم... 
بنتى اللى اتخطفت منى ف عز شبابها.. بنتی اللى اتلطخت سمعتها 


ع الفاضى... مش من حقى اعيط على بنتى اللى عشت معاها نص 
عمرى واللى كانت اول فرحتى... شوفى انتى بقالك اسبوع قاعدة 
عاملة ازاى علشان ابنك مات...اللی لا لحقتى تسمعى منه كلمة ولا 
لخفتن يقن ب ره كرات فحری قلبك نا عيفد ردي" 

هيام بتعیط....وجریت على حضن مامتها...اللی بعدتها عنها 
"سیبینی اکمل عیاط ..عايزة اعیط على جوزی اللی مات مقهور وهو 
غضبان على بنته...بنته اللی لبست تهمة معملتهاش... بنته اللی 
اتقتلت غدر من اقرب الناس لیها" 

ركعت هیام قدام مامتها وهی بتعیط 

"انا عارفة ان ربنا بینتقم منی... انا مافضلیش غيرك... اوعی 
تغضبی علیا انتی کمان كفاية غضب ربنا... ابوس رجلك يا ماما انا 
اللی فيا مکفینی ومش مستحملة ...ضمیری بیأنبنی وكلامك ده 
“ياريتك کنتی متی...کان اهون عليا من صدمتی فیکی" 

"انتی سمعتینی...صح؟؟ سمعتینی وانا بقوله یطلقنی...انا مش 
هعیش معاه تانی خلاص...انا فقت من الوهم اللی كان معیشنی 
قامت وقفت واخدت یاسین وراحت اوضتها 


راحت وراها هيام 

”ياماما سامحينى...انا عارفة ان غلطتى كبيرة اوی بس خلاص انا 
مقطع علاقتى بيه نهائى بعد ما يطلقنى” 

”مش كفاية ازاى” 

"عایزانی اسامحك بجد... صلحى غلطتك وبرأى اختك وخدى 
بطارها" 

"عایزانی اقتل عادل؟۱!۴" 

بص ياسين لهیام بخضة مع جملتها 

انبهت هیام لخوفه بعد ما اتکلمت 

اخدته عواطف ف حضنها 

“لا طبعا. .. هو انا هقولك تصلحی غلط بغلط تانی" 

"اومال عایزانی اعمل ايه" 

“ابلغ عنه؟؟! ! ۱" 

هيام قاعدة ماسكة ف دراع مامتها 

عسكرى بيقولهم 

"اتفضلوا” 


دخلوا للظابط اللى كان بيحقق فى قضية موت هيام 

وقفوا قدامه...هو مش فاكرهم 

عواطف "حضرتك مش فاكرنا... انا والدة ولاء اللى كانت ماتت فى 
شقة زميل جوزها...والقضية اتحفظت قضاء وقدر” 

الظابط”اه اه... افتكرت... خير ياحاجة” 

عواطف بتبص لهيام.. .هیام ساكتة 

اتكلمت عواطف 

“بنتى اتقتلت مماتش قضاء وقدر” 

الظابط”طيب اتفضلوا اقعدوا” 

قعدوا. . . كمل الظابط كلامه 

"حضرتك شاكة ولا عندك معلومات مؤكدة.. . مينفعش نعيد فتح 
القضية الا اذا كان فيه جديد” 

واتكلمت هيام 

"عادل هو اللى قتل ولاء وانا سكتت مضطرة" 

عواطف"عادل یبقی جوز هیام حالیا" 

الظابط"یاریت تحکیلی کل حاجة بالتفصیل وم الاول علشان اقدر 
افهم" 

هیام "حاضر " 


الظابط "اتفضلی " 


هيام قاعدة اوضتها بتعیط ... 

جرس الباب يرن 

يقوم ناصر يفتح 

"اهلا يا ولاء...تعالى ادخلى” 

"اذيك یا بابا...عامل ای" 

ولاء تدخل وتقعد وهی بتبص حوالیها 
"اومال ماما وهیام فین" 

"مامتك بره وهيام فى اوضتها" 
"هدخلها” 


“هاتى الواد اللى واحشنى ده وخشى انتى لاختك” 





ولاء بتفتح الباب على هيام 

“هيام حبيبتى عاملة ايه” 

تسلم عليها وتاخدها ف حضنها 

“انتى لسه بتعيطى عليه” 

“متعيطيش ياحبيبتى بكرة ربنا يعوضك باحسن منه” 


“عرفتى انه خطب وهيتجوز قريب” 


“وانتى عرفتى منين” 

“كنت نازلة مع ماما امبارح قابلتنا واحدة جارة مامته وقالت لنا انه 
ياولاء طلقنى وبعدها ب 4 شهور رايح یتجوز" 

“اللى يبيعك بيعيه ومتفكريش فيه” 

"الکلام سهل” 

"یعنی هتفضلم قاعدة قافلة علی نفسك کده وعايشة ف ذكريات 
جواز فاشل" 

"عایزانی اعمل ايه یعنی " 

"متفکریش فى اللی فات وواجهی حياتك من غیره" 

ولاء فى بيتها بتغير هدومها 

"عادل انا عايزة اطلب منك طلب” 

"ممکن ابقى اقول لهيام تيجى تقعد عندنا كام يوم ولا تتضايق” 


"اصل نفسيتها تعبانة اوى من بعد الطلاق ولا عرفت ان طليقها 
هيتجوز نفسيتها تعبت اكتر...فبقول يعنى تيجى عندنا تغير جو 
بدل قعدتها ف البيت” 

“ماشى يا ولاء براحتك” 

"ربنا يخليك لیا...بابا سأل عليك بيقول انت بقالك فترة مروحتش 
هناك” 

"هاجی عندكم اعمل ايه... انا بقعد مع اصحابى شوية لما بتكونى 
انتى عند اهلك وخلاص” 


"براحتك ياحبيبى” 


ولاء اخدة ياسين ف حجرها 

"ولاء" 

"نعم" 

"شکرا" 

"علی ايه " 

"انك مهتمة اوی انى اخرج من حالتی دی... انا عارفة انى بقیت 
كثيبة اوی وانتم کلکم استحملتونی" 

"انتی عبيطة يا بت ...انتی اختی هو انا عندی اعز منك" 


"ربنا يخليكى... انا محرجة من عادل ان وجودی يضايقكم” 
"یضایقنا ليه يعنى...انتى تنورينا” 

وقطع كلامهم وصول عادل 

“سلامو علیکو" 

حطت ياسين فى حجر هيام وقامت تستقبل عادل 

"حمدالله ع السلامة ياعادل” 

"الله يسلمك” 

اخدت منه الحاجات اللى جايبها 

دخل يسلم على هيام 

“اهلا يا هيام... منورة” 

قامت هيام تسم عليه 

“ازيك ياعادل” 

”الحمدلله ” 

ولاء"هدخل احضر العشا” 

هیام "استنی لما اساعدك" 

زلا خلیکی انتی ماسكة یاسین وائا هحضر العشا بسرعة* 
دخلت ولاء الطبخ 

“عاملة ايه ياهيام” 


”الحمدلله " 

“متزعليش ابدا على حد باعك...انتى لو تشوفى كان بيتكلم ازاى لما 
كنت بروح انا وباباكى نتكلم معاه ف تفاصيل الطلاق متفكريش فيه 
قا 

“كان بيتكلم ازاى” 

“كان ولا هامه...كل اللى كان بيتكلم فيه انه علشان يطلق بهدوء 
تتنازلى عن المؤخر والنفقة...ولا قلنا اننا مش عايزين طلاق قال انه 
كده كده هيتجوز” 

سكتت هيام... 

“مش قصدى اضايقك يا هيام بس انتى زعلانة اوى على حد 
مايستاهلش واللّه” 

“كنت بحبه وبيئنا عشرة مش سهل انساها ف كام شهر” 


"معلش مع الوقت هتنسى” 


صوت ولاء 
”يالا العشا جاهز" 


تانى يوم ...عادل صحا ف معاده 


لبس وولاء نايمة... كالعادة...ماشى بشويش علشان النايمين 


داخل المطبخ يشرب... خبط فى هيام وهو داخل 
اتخضت هيام ورجعت لورا 

”اه انا بصحى بدرى ولا لقيتكم نايمين قلت اعمل كوباية شای لحد 
ما تصحوا” 

"اسف انى معملتش صوت ...معرفش انك صاحية” 

”انا اللى اسفة انى خضيتك... انت نازل” 

“اه رايح الشغل ...عايزة حاجة وانا جاى” 

“لا شكرا... انت مش بتفطر قبل ماتنزل” 

"لا ولاء بتبقى نايمة وانا بفطر ف الشغل" 

”طب استنى...الشاى خلص واعملك سندوتش تفطر بيه قبل 
ماتنزل” 

“مش عايز اتعبك” 

”لا ابدا...انا صاحية ومش لاقية حاجة اعملها...ثوانی" 

عادل قاعد ع السفرة 

"انتی مش هتفطری" 

"هستنی ولاء ونفطر مع بعض” 

"ولاء لسه بدری على ماتصحی...اقعدی افطری معایا" 


قعدت هيام...وبدأوا يفطروا مع بعض 

واتكلمت هيام وهى سرحانة 

“اتعودت اصحى بدرى واعمل الفطار لمحمد قبل مايروح الشغل” 
هو اللى خسرك ياهيام مش انتى اللى خسرتيه” 

شکرا...کلکم بتحاولوا تخففوا عنى” 

"انا بتكلم بجد... اللى يسيب واحدة زيك يبقى هو الخسران" 
سكتت هيام... وهى مقدرة وقفتهم كلهم جنبها 

"شکرا ع الفطار... سلام” 


“مع السلامة 


عادل داخل المكتب.. 

صباح الخير” 

ردوا كل الموجودين 

صباح النور” 

تع على وكا وف سحا 

كل تفكيره بيستعيد اللحظة اللى خبط فيها ف هيام وهو داخل 
المطبخ 


لحظة كانت قريبة منه وف حضنه 


حس فيها كأنه اول مرة بيشوف هيام 

كل ما يستعيد اللحظة دى يتنهد ويحس بنشوة غريبة 
فاق من تفكيره على صوت مدحت 

"عااااااادل" 

"سرحان ف ايه یاعم بنادی لك بقالى ساعة" 
"مخدتش بالى” 

"طب بقولك ایه" 

وشاور له... قام عادل وسحب کرسیه جنب مدحت 
"انا جالی تعلیمات ان فيه قروض هتتعمل قریب" 
"وبعدین" 

"الدیر قال اختار حد معایا یمسك شغل القروض" 
"واخترت" 

"ما انا بقولك.. ايه رأيك؟؟” 

"طیب انا عارف ان مخط ذری.. ما تفكر اننا نطلع بمصلحة وسط 
الفلوس دی ومتکنش خطر علینا" 


"۵ .. هما الناس اللی هتاخد الفلوس دی احسن مئئا" 


“لا طبعا مش احسن” 
"ماشی...هو الشغل ده هيبدأ امتى” 


رجع عادل على مكتبه... وسمع ۲ زمايله بيتكلموا 

"اعلان رحلة اسكندرية اتعلق” 

“احنا فين والصيف فين” 

“كلها شهرين ونبقى دخلنا ف الصيف ...انا روحتها السنة اللى 
فاتت وكانت حلوة اوى” 

"یاراجل... طیب شجعتنى اقدم فيها” 

"متتأخرش علشان دی بتتلم بسرعة ومبیاخدوش عدد زیادة" 


”هتكلم معاهم ف البیت واشوف" 


بعد ما سمعهم عادل...اتصل علی البیت 
اقولك ان الشغل عامل رحلة اسكندرية ايه رأيك احجز... طیب 


هحجز النهاردة... بقولك ایه؟؟ تیجی ناخد هیام معانا تغیر جو؟" 

ولاء فى بيتها وماسكة التليفون 
”اه والله ياعادل ياريييت... هقولها وارد عليك... مع السلامة” 
قفلت ولاء مع عادل...كانت هيام فی المطبخ 
“هيااام” 
دخلت لها المطبخ 
“ايه ياولاء” 
"عادل بييقولى ان عندهم ف الشغل عاملين رحلة اسكندرية ف 
الصيف ...ايه رأيك تیجی معانا" 
”شکرا يا ولاء” 
"شکرا ايه يابت” 
“روحوا انتوا... انا ايه اللى يودينى معاكم” 
"انتی هتروحى مع جوزك...انا ايه لازمتى” 
“اهو تبقى معايا... انا لو روحت لاهعرف اتفسح ولا استمتع وهفضل 
ماسكة ياسين طول الوقت...لو جيتى معانا اهو انا شوية وانتى 
شوية ونبقى اسمنا اتفسحنا” 


"هاااا يا هيام...ماشى” 


"ماشی بس اسألى بايا الاول” 

"طیب انا هقوله... عملتى الشوربة؟” 

“اه حطتها ع النار هاتى ياسين وقومى انتى اعملى البطاطس” 
عادل وولاء وهيام بيقوموا من ع الغدا 

هيام بتشيل الاكل مع ولاء 

”انا هلبس ياولاء علشان ألحق اروح بدرى” 

“طيب يا هيام...وانا هتصل ببابا اقوله” 

“رايحة فين ياهيام...انتى لحقتى تقعدى” 

هيام “معلش هبقى اجيلكم تانى” 

عادل "مش تمسكى ف اختك يا ولاء...انتى عايزاها تقول علينا 
ماصدقنا” 

ولاء”“ياريت تقعد والله دی مونسانی...ماتقعدی ياهيام” 
عادل"خلیکی معانا ياهيام... علشان نخرج مع بعض النهاردة" 
ولاء "هد هنخرج؟؟" 

عادل "اه نخرج شوية کلنا" 

ولاء" خلیکی بقی ياهیام...واحنا نكلم بابا" 

هیام"ماشی * 


عادل”تكلموا باباكم على ايه” 
ولاء"علی حكاية اسكندرية دى...لازم نستأذن بابا” 


عواطف فى البیت. ..ویرن تليفون البيت 

”الو...ازيك ياولاء... كويسين ياختى الحمدلله... ابوكى موجود 

عايزاه ف ايه؟؟ طيب استنى اناديهولك” 

"یاناا|!۱۱۱۱۱۱۱۱۱۱۱۱۱۱۱۱اصر" 

جه ناصر من الاوضة 

"کلم ولاء عایزاك" 

اخد منها التلیفون 

”اهلا يا ولاء ازيك...وهيام عاملة ایه؟؟اسکندرية ایه؟؟امتی ده؟؟ 
طيب ماشى... مع السلامة” 

عواطف بعد ما قفل 

“محدش دى بتقولى انهم عايزين ياخدوا هيام معاهم اسكندرية فى 
الصيف وبيستأذنوا منى” 


"وماله ربنا يخليهم لبعض” 


عادل مع مدحت فى الشغل 

قاعدين جنب بعض 

"انا فکرت یا مدحت هثعمل ایه بالظبط" 

“ايه ” 

"مش هما بيحددوا شروط معينة وعدد نقبله واكيد هيجيلنا اعداد 
"احنا نفهمهم ان اللى هيدفع اكراميات هنقبله ” 

"هتقولها ازای دی" 

“هقولها وخلاص بقی " 

ین تایه کو يا فلوين هنا" 


"اه طبعا مش هنفتح علینا العیون" 


عادل نایم. .. وولاء بتصحیه 
"عادل...عادل بقينا المغرب” 


"الساعة كام” 

“طيب هقوم اهو” 

قام واتعدل 

"انا نازل تيجى اوديكى عند مامتك" 

“اد ياريت” 

"طیب البسى... وهروح مشوار ساعة كده واجى نسهر هناك” 
هيام رايحة تقعد مع مامتها وباباها والتليفزيون مفتوح 

تبص على التليفزيون شافت فيلم “سلام يا صاحبى” 


باباها بيتفرج...وهى سرحانة 
وقاعدين مبسوطين وبيضحكوا 


مسكت هدومها... وقمصان نومها 
دخلت علیها عواطلف 


"مالك ياهيام” 


لا شافتها واقفة قدام هدومها... حست بيها 
“بكرة ربنا يعوضك خير وتلبسی وتتهنی" 
کت میم 

قعدت ع السریر... وعواطف جنبها 

"ماما خدینی ف حضنك" 

خدتها عواطف ف حضنها 

“يوه يا بت... للدرجة دی کنتی بتحبیه " 
“كنت بحب بیتی وبحب حیاتی وراضية بیها" 
ا E‏ 

”ايوه. . . بس. . . ” 

"بس یه" 

“مفيش ياماما ... خلاص سيبك هی ولاء قالت جاية النهاردة” 
”اه زمانها جاية...هی وعادل" 

عادل بیخبط على بيت حماته 

فتحت عواطف 

"عادل؟؟اهلا وسهلا. ..مالك ولاء كويسة؟؟” 

"اه الحمدلّه... انا جای لکم" 


“طب اتفضل” 


دخل عادل وقعد 

"هو عبی مش هنا" 

"لسه مرجعش م الشغل» 

وجت هیام من الطبخ 

"ازيك یاعادل...ولاء فین" 

"ولاء فى البیت... انا جای اخدك ...حضرتی شنطتك" 
وبصت هیام لعواطف وعواطف لها مش فاهمین 

زل غا 

"الرحلة بكرة الصبح... تعالى باتى عندنا علشان نروح الصبح مرة 
واخدة انا جيك الحدك علهان اعملها لولاء مقا ةة 

هيام “بس انا محضرتش شنطتی" 

عادل”هستناكى ” 

عو طب ناب a‏ خر تا وب ربا OS‏ 


جيت تاخدها بدل ما تجيلكم لوحدها” 





عادل شايل الشنطة ونازل مع هيام 
هيام ماشية جنبه 
"تعالی ناخد تاكسى من اول الشارع” 


"ماشی... ولاء كانت مكلمانى ومقلتليش انك جاى” 


“انا جيت من نفسى ومقلتلهاش انى جاى” 

“مكلمتهاش النهاردة والله ياهيام متضايق منها شوية” 

"من ايه بس... دی ولاء بتحبك اوى” 

"پس بحس انها مش فاهمانی ولا انا فاهمها” 

”ايه ده یاعادل... اول مرة اسمع منکم الکلام ده" 

"انتی بتقعدی معانا وشایفة" 

"مش شایفاها مقصرة” 

"بالعکس... انا مبحسش بالاهتمام غير لا بتکونی عندنا...انتی اللی 
بتقومی بدری وبتحضریلی الفطار" 

“هتكلم معاها یاعادل واقولها تبقی تقوم لك بدری لو ده اللى 

"لا متتکلمیش معاها...انا بفضفض معاکی انتی... انا لولا الاحراج 
كنت اتکلمت معاکی فى حاجات تانية مضایقانی منها بس 
سکتت هیام...لا حست ان الکلام ممکن يروح لسكة هی مش 
عایزاها 


“فيه تاکسیات اهی یاعادل" 


فى اسكندرية... لا نزلوا من الاتوبيس...وقف مشرف الرحلة يكلم 
الموظفين... واسرهم واقفين بعيد 

جه عادل على ولاء وهيام 

"تعالوا. .. هما وزعوا على كل اسرة اوضة دابل” 

هيام”اوضة واحدة؟؟” 

عادل”اه” 

ولاء”“مش مشكلة مش بسريرين يبقى هيام على سرير وانا وانت على 
سرير وياسين لو يكفى جنبنا يكفى مش هيكفى يبقى ينام جنب 
هيام قربت على ولاء وعادل سابقهم 

"ولاء...هنام ف اوضة واحدة ازاى انا اتكسف” 

"هنعمل ايه ياهيام... ماهو لو كان ينفع كانوا ادونا اوضتين” 

هيام وعادل وولاء فى الاوضة 

بيطلعوا هدومهم ويحطوها ف الدولاب 

قعدت هيام على طرف سرير 

ولاء”احنا هننزل امتى” 

عادل”هما قالوا اننا هنطلع نستريح وننام وننزل ع الغدا" 

ولاء”اه ...ياريت... انا هموت وانام..يالا يا سوسو” 


واخدت ولاء يا سين بعد ما غيرت هدومها وهدومه 


طلعت على السرير 

ولاء"مش هتنام يا عادل” 

هيام”انا هنزل تحت شوية” 

ولاء”رايحة فين” 

هیام "هنزل اقعد ع الكورنيش شوية” 

عادل”هنزل انا مع هيام ياولاء” 

ولاء”“طيب... خلى بالك منها لتتوه منك" 
هیام"یاعادل خليك...انا هعدى الشارع بس متخافوش 
عادل"لا عادى انا مش عايز انام" 


نزلوا عادل وهيام رايحين الكورنيش 

هيام اول ما شمت ريحة البحر... فرحت 
"الله ... حلوة اسكندرية اوى” 

“جيتى قبل كده” 

"جیت مرة ف اول جوازى” 

واقفين علشان يعدوا الشارع...العربيات كتير 


...مش هروح 


“خلى بالك ياهيام من العربيات” 

مسك ايدها وهما بيعدوا الشارع 

ارتبكت هيام ... وحست بافتقاد احساس الحب 

عدوا الشارع ... وصلوا للكورنيش وكان عادل ماسك ايديها 
سحبت ايديها من ايديه ومشيت جنبه 

"مپسوطة یاهیام" 

”اه ... شكرا” 

“انا حجزت الرحلة دى مخصوص علشانك” 

"علشانی انا؟؟” 

”اه طبعا... عايز افرحك” 

"شکرا ياعادل” 

"شکرا على ایه؟؟انا اللى بشكرك” 

”ايوه... مبحسش بالراحة غير ف وجودك” 

كلام عادل بيأثر على مشاعرها... نفسها تحب وتتحب تانى 
وخصوصا لو حد زی عادل...وافتکرت ولاء 


"ربنا يخليلك ولاء وياسين” 


"بصراحة... انا لا قربت منك كنت بقول ياريتنى شفتك انتى 
الاول" 

"عادل... مینفعش تقولی کده... ولاء تبقی اختی" 

وقفت هیام وهی بتتکلم... 

وقف عادل قصادها وهو بیبص ف عینیها 

"انا طول الشهور اللی فاتت مش قادر اشيلك من تفکیری... 
بتوحشینی دایما ومايزك معایا علی طوك" 

"یاعادل انت جوز اختی" 

"انتی حاسة بيا ولا لأ“ 

"ولاء تبقی اختی" 

"انا بحبك انتی" 

"انا راجعة الفندق " 

شدها من ایدیها وقفها 

"استنی ردی علیا... انا حاسس انك حاسة بیا...فاكرة لا کنتی 
بايتة عندنا واتخبطنا ف بعض فى الطبخ...یومها كان نفسی 
تفضلی ف حضنی ومسیبکیش ابدا" 

"كفاية کده یاعادل" 

"انا عارف انك حاسة بیا... انا سامع دقات قلبك وشایف الحب 


ف عنیکی" 


وقبل ما ترد هيام 

“قبل ما تتكلمى مش كل ما اقولك حاجة تقوليلى ولاء اختی...ما انا 
عارف...انا بتكلم على مشاعرك انتی...حاسة بيا ولا لأ" 

"انا راجعة” 


بيقولها 

جریت ولسته لیها سلبت مشاعرها 

"یوم ما الاقی حد بیحبنی ومهتم بيا ...یبقی جوز اختی...لالا 
مینفعش اسلم مشاعری ليه... انا اکمل الرحلة دی معاهم علشان 
ولاء متاخدش بالها... وبعد کده ابعد عنهم خالص ...علشان میبقاش 


فيه فرصة یتعلق بيا ولا اتعلق بيه" 

دخلت هيام الاوضة 

قامت ولاء 

"انقوا جیتوا ..انتی لوحدك؟؟اومال فین عادل" 
سكتت هیام مش عارفة تقول ايه لولاء 

"واقف مع واحد صاحبه فانا طلعت" 

تفت فالتا رقا بت 

"متأخرتوش... هقوم استمتع بمنظر البحر شوية” 
قعدت هيام على السرير 

“ماتقومى ياهيام تغيرى هدومك” 

"لا انا کده کویسة" 

خبط عادل ع الباب. .. فتحت له ولاء ودخل 


طول الیوم وهما بیتفسحوا.. وهیام بتتجنب الکلام مع عادل 
وصلوا باللیل للاوضة 
ولاء بتغير هدومها 


"الجو حر اوی" 


غيرت هدومها ولبست قميص نوم ستان 

قرب منها عادل... وهيبوسها 

“بحب القميص ده اوى عليكى” 

رجعت ولاء لورا وهى بتبص على هيام مكسوفة 

عادل”مخدتش بالى.. اسف ياهيام” 

هيام محرجة"انا هدخل اغير هدومى ف الحمام" 

اخدت هيام بيجامة بنص کم...ودخلت الحمام 

قفلت عليها الحمام.. وقعدت تعيط 

هيام بتحاول تنام... مش عارفة 

محرجة من وجودها مع اختها وجوزها ف اوضة واحدة 

حاولت تفضل على جنب واحد ...ضهرها ليهم 

ولا اتأکدت انهم ناموا... اتقلبت على الجنب التانی 

كانت شایفاهم وهما نايمين 

ولاء نايمة جنب عادل... عادل اخدها ف حضنه... وهی لوحدها 
حست بضیق واختناق...وحست بدموعها بتنزل. ..ولفت ضهرها 
ليهم تانی علشان مش قادرة تشوفهم 


عادل بعد ما لبس هدومه “يالا يا ولاء اجهزی بسرعة علشان معاد 
التجمع كمان نص ساعة...متأخريناش” 

ولاء”هدخل بس احمى ياسين ...ياهيام لما انادى عليكى ابقى خديه 
منى لبسيه لحد ما استحمى انا كمان وهلبس على طول” 

یا ا 

دخلت ولاء وياسين الحمام 

هيام قامت وقفت ف الشباك علشان تتجنب عادل 

تبص للبحر... حست بعادل جنبها...الاتنين وشهم بره الشباك 
ومش بيبصوا لبعض 

"مالك ياهيام” 

"مفیش حاجة” 

"من امبارح مبتکلمنیش" 

"لا عادی ما احنا بنتکلم اهو" 

"الحمد لله ” 

"اکتر حاجة بسطانی هنا اننا مع بعض” 

“عادل...انت بتعمل كده ليه... بتضحك عليا مثلا” 

وقرب منها اكتر... وقالها ف ودنها بهمس 


“انا بحبك ياهيام” 

التفتت ليه... متحركش من مكانه 

“ازاى بتحبنى وانت بتحب ولاء..كل كلمة وكل حركة بينكم بتقول 
وابتسم عادل 

“بتضحك على ايه” 

"کده اتأكدت انك بتحبينى زی ما بحبك” 

“لا طبعا مش بحبك” 

"اومال غيرانة عليا ليه...انا قصدت اعمل كده علشان اتأكد انك 
بتحبينى زى ما بحبك” 

“لا مش بحبك” 

قالتها هيام بصوت واطى... متردد... 

عادل بيبص لها...هى بتبص له 

“انا عارف انك بتحبينى زى ما بحبك” 

قرب منها اكتر واكتر... غمضت عينيها ف استسلام تام 


“هيا |١١١١‏ ||| |لااام” 


سمعت صوت ولاء بتنادی علیها من الحمام. .. فاقت من ضعفها 
وجریت على ولاء 

"خدی ياسين منی يا هیام" 

اخدت یاسین. .. قعدت تلبسه وهی مش مصدقة ان ضعفها كان 
هیخلیها تستلم لعادل ... حمدت ربنا ان ولاء نادت علیها قبل 
ماتستلم 

عادل لا حس ان ولاء قربت تخرج من الحمام بعد خروج یاسین 
"انا نازل استناکم تحت" 

قالها وهو بیغمز لهیام ویحدف لها بوسة ... وقلبها بیدق من التوتر 
وتضارب الشاعر 


هیام قاعدة ف اوضتها 

وبتفتکر لا كانت ف اسكندرية 

لما كانوا واقفين ف الشباك وقريبين من بعض 

لا كانوا ف الشارع وماسك ايديها 

لما كان بيوصلها وبيديها الشنطة وضغط على ايديها من غير ولاء ما 


تاخد بالها وهى واقفة معاهم 





فات اسبوعين من ساعة مارجعوا ... مجاش فيهم عادل وكانت ولاء 
هى اللى بتيجى مع ياسين بس 

عاشت ف حيرة...وطول الوقت بتفكر 

" ياترى عادل بيحبنى فعلا ولا لأ... لو بيحبنى...هنعمل ايه؟ لو 
بيحبنى كل ده مجاش ليه” 

ورن موبايلها وشافت رقم غريب 

"الو... مين معايا؟” 

"ازيك ياهيام...انا عادل حد جنبك” 

“لا مفیش حد...انت بتتكلم منين” 

"من تليفون ف الشارع... انتى وحشتينى اوى وانا مقدرتش 
مكلمكيش كل ده” 

سكتت ومعرفتش ترد... كمل هو 

"انا حاولت انساكى ومقدرتش” 

"مینفعش یاعادل...مینفعش خالص علشان ولاء” 

“انا مش بطلب منك حاجة غير انى اعرف انتى بتحبينى ولا لأ... 
كفاية انى اشوفك وابقى قريب منك وانا عارف انك بتحبينى زى ما 
بحبك. ..ده اللى هيخلينى افضل مع ولاء علشان ابقى قريب منك.. 
انما لو مش بتحبینی هبعد عنکم خالص... مش هقدر تفضلی 


قصادی وانا عارف انك مش بتحبینی " 


“لو مكنتش ولاء اختى مكنش ده بقى حالنا” 

"انتی بتفكرى فيها ومحدش بيفكر فيكى غيرى...انا نفسى اشوفك 
وخايف الاقيكى تصدينى ولا مشوفكيش زى ما طول الفترة اللى 
فاتت مبتجيش عندنا” 


“لا... تعالوا” 





هيام ف اوضتها... سمعت صوت جرس الباب... وصوت ولاء 
وان 

قامت بسرعة وفرحة... بصت فى الراية 

غيرت هدومها وحطت ميك اب خفیف وطلعت لهم 

سلمت علیهم... وقعدت معاهم 

كانت فرحانة بوجود عادل ... اهتمامه بيها باين 

عواطف وناصر شايفين ان اهتمامه بيها نابع من حبه لولاء 
قعدوا وسهروا عندهم 

وهما ماشيين... وقفت هيام تبص عليهم وهما ماشيين مع بعض 
مروحين بيتهم 

دخلت قفلت عليها اوضتها... وقعدت تعيط وهى بتفكر 


“اختى ليها بيتها وجوزها حتى لو مش بيحبها بس ف الاخر 
بيروحوا مع بعض وبیتقفل عليهم باب واحد...حتی ماما وبابا 
بيبقوا مع بعض وانا لوحدى ...محدش حاسس بيا وانا شايلة هم 
غيرى ليه... فيها ايه لما احب واتحب... انا مش هعمل حاجة غلط 
انا بحب الشخص الوحيد اللى حبنى” 

فاتت شهور وكل العلاقة بين هيام وعادل مكالمات متباعدة ... او 
كلام سريع لما يشوفوا بعض ف وجود الاهل 

وف يوم كانت هيام بايتة عندهم... وكالعادة لما بتكون هناك بتقوم 
الصبح بدرى تحضر الفطار لعادل 

“هيام مش هينفع كده مش بعرف اشوفك ولا اقعد معاكى” 

"ما احنا بنشوف بعض اهو... ودى اهم حاجة” 

“لا كده صعب حتى التليفون مبنعرفش نتكلم فيه” 

"طیب اعمل ايه” 

“قولى لباباكى انك عايزة تشتغلی... لما تشتغلى وتكونى بتخرجى 
هنعرف نشوف بعض اكتر من كده” 

وسمعوا صوت ولاء قايمة وخارجة م الاوضة 

"عادل...انت لسه منزلتش” 


عادل"اه بفطر ونازل اهو" 


ياعادل” 

عادل"محبتش اقلقك... يالا هقوم انا... بقولك ايه ياهيام هبقى 
اتكلم انا مع عم ناصر فى الموضوع اللى كلمتينى فيه” 

بصت لهم ولاء بتساؤل 

"موضوع ايه" 

عادل”هيام عايزة تشتغل علشان زهقت من قعدة البيت” 

ولاء“وبابا هيوافق” 

عادل”علشان كده هيام طلبت منى اكلمه” 

ولاء”عايزة تشتغلى ليه” 

هیام "زهقت ياولاء محبوسة من بيتنا لبيتك هنا ولا بروح ولا باجى” 


ولاء"ربنا يخليك ياعادل. . . کلمه وخليه يوافق” 


هيام قاعدة ف السنترال لوحدها 

لقيت عادل داخل لها 

"صباح الخير ...مبروك الشغل الجديد” 

"عادل ! إايه المفاجئة الحلوة دی" 

"معقول اول يوم شغل ليكى.. مجيش ابا رکلك واطمن علیکی" 


"شکرا...انا مبسوطة اوی ان بابا وافق انى اشتغل" 


"مکنتش هسيبه غير لا يوافق... كده اعرف اشوفك ونبقى 
براحتنا... وحشتينى” 

“ما احنا كنا مع بعض امبارح” 

“برضه وحشتینی" 

ورن تليفون عادل 

"الو...ایوه يا مدحت.. طيب انا جاى 8 ال 
ی العمل علفان و 

"نين اللى اتصل بيك. . مديرك؟” 

“لا زميلى ف المكتب كلمنى بيقول فيه تفتيش” 

"کتر خيره اكيد صاحبك اوى” 

"...هو زميلى عادى ...انا قلت له انی مش هزوغ علشان كده لا 
لقى فيه تفتيش اتصل بيا... اسيبك انا بقى.. وادينى رقم ابقى 
اكلمك عليه هنا غير رقمك” 

كتبت هيام رقم ف ورقة 

“الرقم ده هبقى اكلمك منه طول ما انا هنا” 

اخد منها الورقة 

"طیب... اشوفك بالليل... اجيبلك حاجة معايا” 

”اه ...عايزة حاجة” 


"عايزة ايه؟” 


قبل الحادثة بشهرين 

هيام راجعة من الشغل... باباها بيفتح لها 
“كويس انك جيتى ياهيام قبل ما ننزل” 

“تنزلوا فين يابابا” 

عواطف خارجة من الاوضة لابسة 

هيام “ايه ياماما لابسة اسود ليه“ 

عواطف "فاکرة وسام صاحبة اختك" 

ناصر"بنت عثمان صاحبی" 

هیام "ایوه مالهم دول یعنی" 

عواطف "امها ماتت الصبح ورایحین نلحق العزا" 
هیام "دلوقتی؟؟ماتستنوا لباللیل " 

عواطف "میصحش. .. بدل عرفنا یبقی نروح على طول.. مش كفاية 
مروحناش الجنازة" 

ناصر"اتصلی بولاء شوفیها اتأخرت ليه“ 

هیام "هی ولاء رايحة معاکم" 

عواطف "۰۱" 


عواطف بتتصل بولاء... ودخلت هيام تغیر هدومها 


عواطف"ولاء قربت م البيت... الغدا عندك يا هیام" 


هيام”ماشى ياماما” 


هيام بتتغدا... جرس الباب يرن 

تدخل ولاء 

ناص ر”اتأخرتى ليه ياولاء انا لايش من بدرى” 

ولاء”انا لقيت تاكسى بالعافية يابابا البلد زحمة اوى” 
عواطف "وعادل فين؟؟” 

ولاء"لا اتصلت بيه قلت له اننا رایحین العزا قال هیبقی یخلص 
مشاویره وییجی على هنا" 

هیام "ما تستنوا اتغدا واجی معاکم. ..ولو انی معرفهمش" 
عواطف "انتی متعرفيهمش وكمان جاية مم الشغل تعبانة" 
هيام”انا فعلا هموت وانام” 

ولاء"ده انا کنت هسيب ياسين معاكى” 


ولاء "لا خلاص بدل هتنامی ومش قادرة اخده معایا احسن* 


نزلوا كلهم.. وخلصت هيام الغدا ودخلت تنام 


ساعة من ساعة ما دخلت تنام 


“هما نسيوا حاجة ولا ايه؟؟” 


قامت تفتح 


دخل عادل وقفل الباب وراه 

”انت ... هما . 

”ايه مالك متلخبطة كده ليه” 

“ليه هما نزلوا امتى” 

تو سم 

“كده... لو جم واحنا لوحدنا شكلنا هيبقى ايه” 
وبصت لنفسها وهى بهدوم البيت 

“عادل انزل دلوقتى” 

قام عادل 


"طیب ممكن ادخل الحمام الاول” 


دخل عادل الحمام وهيام مستنياه...لما خرج شافته واقف على باب 
اوضتها 

"انت واقف كده ليه” 

مردش عليها...ودخل اوضتها 

راحت علی باب الاوضة 

"انت دخلت اوضتی لیه...لو حد جه وانت هنا.." 

عادل وهيام على باب الشقة 

”انزل ياعادل قبل ما حد ييجى” 

عادل وهو بيقرب منها اوى 

“هتيجى تباتى معانا النهاردة” 

59 

"كفاية اللى حصل النهاردة... نعتبرها غلطة ومنكررهاش تانى” 
"نبقی نتكلم بعدين ف الحكاية دی" 

”لا ياعادل...ولا بعدين ولا قبلين...انا مش عارفة ازاى استسلمت 
كده...اللى حصل حصل ومش هيتكرر تانى” 

"ماشی... انا نازل وهبقى اجى لما ييجوا” 

"مش هجيب سيرة انك جيت اصلا” 

“لا بالعكس هتقولى انی جيت ومدخلتش...علشان لو حد من 
الجيران شافنى ولا حاجة وقالهم يبقى احنا ف السليم” 


هيام وولاء وعواطف قاعدين ف الاوضة 

ولاء”“مالك ياهيام” 

هيام “مالى؟؟” 

ولاء"قاعدة سرحانة من ساعة ماجينا” 

عواطف "حصل حاجة النهاردة ياهيام” 

هیام “حاجة ايه؟؟مفيش حاجة” 

ولاء"مضايقة من حاجة” 

هیام "وهتضایق من ايه یاولاء. .. هو الواحد علشان قاعد ساکت یبقی 


وقامت هیام من معاهم راحت البلكونة 


قامت ولاء وراها. .. وعادل مش فاهم ف ایه؟ 


"هیام انتی زعلانة من ف حاجة” 
"r‏ 

"طیب مالك” 

وعيطت هيام واخدتها ولاء ف حضنها 


7 فيك ۰ قة زان شوية” 


عادل بيتابعهم بنظرات من تحت لتحت وهو مش فاهم حاجة 
"ثوانى ياعمى وهكمل” 

"رایح فين” 

“اقول لولاء حاجة" 

"مالکم" 

ولاء"معرفش هیام مالها" 

عادل”مالك ياهيام” 

هيام”مفيش حاجة” 

عادل بيغمز لولاء د تسیبهم... خرجت ولاء 

”ايه ده ياهيام انتى هتخليهم يحسوا” 

”انا مش قادرة ابص ف وش ولاء... لما رجعوا حسيت انى غلطت 
اوى ف حقها” 

“روحى قوليلها احسن” 

"اقولها! ۱" 

"اعملك ایه...انتی هتبینی وبتقولی یاللی متعرفش اعرف" 
"اللی عملناه ده غلط اوی" 


"وموطية صوتك لیه...ماتعلیه وخلیهم یسمعوا" 


”ايه الطريقة دى ياعادل” 
"قولی لنفسك... انسى خالص اللى حصل ...انا هدخل اقولهم انی 
وكلامها ضايقك وخلاص” 

ولاء"قالت لك حاجة يا عادل” 

ناصر مستنی رد عادل 

".هی قابلت واحدة صاحبتها وضایقتها بالکلام شویة" 
عواطف "ضایقتها ازاى؟” 

عادل "بتقول قعدت تلقح عليها شوية بالکلام...ومکنتش عايزة 
ناص ر”كويس انها قالت لك وطمنتنا" 

ولاء"هو عادل كده...كل الناس بتحبه وتحب تتكلم معاه” 


عواطف "ربنا یکرمه یارب ویخلیه... اهی هیام زی اخته برضه " 


عادل فى الشغل مع مدحت 


”ايه الاخبار يا مدحت” 

"اخبار ايه؟؟” 

"مفیش شغل قروض قريب الحكاية ناشفة اوى” 

تمیق اق خا حت ل خا 

"وبعدین...ده انا محتاج للفلوس اوى” 

"ادینا اهو مستنیین" 

"مدحت...هو انا ممکن اطلب منك طلب" 

"محتاج هالاف جنیه امشی بيهم نفسی" 

سكت مدحت شوية...كمل عادل 

“اول ماییجی شغل قروض هتاخدهم على طول...انت عارف عندی 
بيت وولد ومحتاج الفلوس" 

"ماشی یاعادل...عدی علیا ف البیت باللیل وخد الفلوس" 
"متشکر اوی یامدحت ...هبقی اكلمك وانا جای تقولی العنوان 
بالظبط" 

وقام عادل قعد على مکتبه...وبعد ساعتین... وقرب انتهاء الیوم 
وبعد ما اغلب الوظفین مشیوا بدری 

اتفاجئ بدخول ولاء ویاسین 


اسلا عليكم” 


وقام عادل 

"وعلیکم السلام...ايه اللى جابك ياولاء فيه حاجة؟” 

سألها وهو بيحط لها كرسى قدام مكتبه 

“لا ابدا...كان فيه حملة تطعيم روحت طعمت ياسين وجيت نروح 
مع بعض" 

مدحت بیبص لیاسین ویاسین راح لدحت 

مدحت بیلاعب یاسین وبیبوسه 

عادل"یاسین ابنی وولاء مراتی...مدحت زمیلی " 

ولاء"اهلا وسهلا" 

مدحت "اهلا بیکی... کده يا عادل مخبی عننا العسل ده" 
مدحت كان بیلاعب یاسین ویاسین بیلعب معاه 

عادل لولاء بصوت واطی 

“فيه حاجة بجد" 

"لا والله مفيش ...انت متضايق انی جيت” 

"لا وهتضايق ليه.. هقوم معاكى اهو” 

عادل لمدحت”هقوم انا يامدحت ..مش عايز حاجة منى قبل ما 
امشى” 

مدحت"استنى هقوم واقفل المكتب انا کمان...واوصلکم بالمرة” 
عادل لا متتعبش نفسك... احنا على معادنا بالليل” 


مدحت "ان شاءالله" 


ولاء ومی خارجة مع عادل من الشغل 

"مدحت صاحيك ده شکله بیحب الاطفال اوی...اخدت بالك قعد 
یلاعب ياسين ویکلمه ازای" 

”اه اخدت بالی" 

"هو ولاده قد ايه” 

"معندوش عیال" 


"یاعي .۰ ربنا یدیله تلاقیه نفسه یخلف...هو متجوز من 





زمان 7 


"هو مش متجوز اصلا” 

"انا افتكرت متجوز ومبیخلفش...اصل شكله كبير شوية” 

"مش اوی يعنى هو عنده ۳۸سنة بس دايما يقول مبيحبش تقييد 
الحرية علشان كده متجوزش” 


"ربنا يرزقه ببنت الحلال” 





عادل تحت بيت مدحت... بيتأكد من رقم العمارة 


بيسأل البواب 
"لو سمحت شقة اأمدحت فين؟” 


"تعالی اتفضل انا كنت طالع له" 


عادل واقف قدام باب الشقة والبواب بیخبط 

مدحت بیفتح 

البواب "سلامو علیکو يا اأمدحت...الحاجات اللی طلبتها اهی 
والباقی ۳۲جنیه" 

مدحت ”اهلا ياعادل اتفضل... خليهم علشانك يا سید" 
سید"شکرا یا اامدحت... لو احتاجت ای حاجة انا قاعد تحت" 


مشی سيد ودخل عادل مع مدحت شقته 


"اتفضل يا عادل...اعملك شای ولا اجيبلك حاجة ساقعة" 
“لا ازاى...ثوانى” 
دخل مدحت المطبخ 

عادل بيبص حواليه مبهور بالشقة وفخامتها اللى باينة ف كل 


جه مدحت بصينية حاجة ساقعة 

"شقتك حلوة یامدحت" 

"عایز اسألك سوال ومحرج" 

”انت ليه متجوزتش مع انك ماشاءالله یعنی باين عليك مرتاح" 
"علشان انا متکفنیش ست واحدة" 

"هههههه اقصد یعنی بمل بسرعة ...مش عايز افضل مع واحدة 
بس انا کده براحتی كل ماتعجبنی واحدة افضل معاها شوية ولا 
ازهق خلاص یبقی فيه غیرها" 

“على رأيك مفیش احسن م الحریة" 

“هقوم اجيبلك الفلوس" 

"ماشی... ممکن بس ادخل الحمام " 

"اتفضل...من هنا" 

عادل فى الحمام. . . بيغسل ايده 


بيبص حوالیه 


"حتی الحمام مهتم بيه... يخربيتك كل ده منین... ما انا باخد زیی 
زيك وجای استلف منك" 

عادل اخد من مدحت الفلوس ورايح ناحية الباب 

"متشکر اوی يامدحت...ف اقرب هرجعهمولك ان شاءالله" 
وقبل ما يفتح الباب...رن الجرس 

فتح عادل الباب. .. شاف قدامه ست 

لبسها وشکلها واضح هی جاية لیه 

"عندك ضیوف یامدحت " 

مدحت "لا ...تعالی اتفضلی " 

دخلت الست عند مدحت 


عادل "مش هعطلك ...اشوفك بكرة ف الشغل" 


هيام فى السنترال...دخل لها عادل 


"وبعدین معاكى 7 


“فى ايه یاعادل" 


“مبتجيش عندنا ليه؟؟ مش عارف اقعد معاكى خالص” 


ياعادل ولازم نوقفها مش نستمر فيها” 

"والحب اللی بیننا" 

"مش کل حب بیکمل" 

"یعنی ايه ” 

"یعنی كفاية اوى اللى وصلنا له" 

"بقی کده يا هیام. .. بتتخلم عنی وانا بحبك” 

"مش قادرة استمر فى الغلط ده... یاریت علاقتنا ترجع زی 
مشی عادل وهو متنرفز من غیر ما یرد علیها 

بعد ما مشی....حست انها ارتاحت لا قالت له کده 


قبل الحادثة ب۲۵یوم 

عادل طالع علی سلم عمارة بیجری 

دخل معمل تحالیل...شاف هیام 

“فيه ايه يا هیام مالك" 

هيام بتعيط 


”مصيبة يا عادل. . . مصيبة سودة” 


"مصيبة ايه؟؟ انتى اول ما اتصلتى بيا جيت على طول... انتى 
بتعملى ايه هنا” 

"بتأکد... انا حامل...حامل.. شفت المصيبة اللى اتحطينا فيها” 
"اهدی ياهيام الناس هتاخد بالها" 

”اهدا ايه؟؟هقول ايه لبابا وماما وولاء لو عرفوا” 

"انا بس عايز افهم ...حامل ازاى” 

”والله؟؟ حامل ازاى؟؟؟ اسأل نفسك” 

"ایوه... قعدت سنتين متجوزة مخلفتش وعلشان حظی الاسود مرة 
واحدة معاك ابقی حامل...شفت حظ اسود من کده" 

اخدها من ایدها وخرجوا من العمل 

"مخافش ایه؟؟ انت ايه البرود ده... هتفضح وانت تقولی 
متخافیش... انا لا بروح ولا باجی لوحدی یعنی لا اقدر اروح انزله 
ولا اقدر اسکت" 

"سیبینی افکر ياهيام...انتى عمالة تولولی کده مش مدیانی فرصة 
افكر” 

“ماهو انت لو واحد تانى كنت هقولك لازم تتجوزنی...انما مينفعش 
خالص... انا مش عارفة ايه الحل” 


“سيبينى كام يوم افكر” 

"والله يا عادل لو اتخليت عنى لهیبقی عليا وعلى اعدائى” 
یت عایذانی ال اة 

"انا معرفش...انا عايزة اخرج من المصيبة دی وخلاص” 
“طيب... روحى انتى علشان متتأخريش وانا هحاول الاقى حل” 
بعد يومين... عادل عند هيام ف السنترال 

"هیام انا خلاص لقیت الخل” 

"انا هطلق ولاء واتجوزك” 

"ازای یعنی...ازای بابا هیوافق ومتقولیش نتجوز من وراهم" 

“لا انا عندی فكرة تخلی باباکی یوافق على جوازنا ...ونبقی نتجوز 
ونبعد خالص ونرجع البلد عند اهلی وانقل شغلی" 

“ايه هی الفکرة دی؟؟" 

“هشكك فى ولاء واتهمها بالخيانة علشان اقدر اطلقها وابقى مظلوم 
قدام باباكى ويوافق على جوازنا” 

"خیانة...ولاء؟؟لا لا مش هينفع لان ولاء عمرها ما تعمل كده ولا 
حد يصدق انها تعمل كده” 

“ماهو لو محصلش كده كل حاجة ممكن تتكشف” 

سكنت خيام 

"مقیفن حل تانی* 

"بصی ياهيام.. . ملكيش دعوة انتی بأى حاجة وخلیکی بعيد بس 
اللی اقولك عليه تسمعیه وتنفذیه علشان نعدی من الوضوع ده" 
"ازای یعنی" 

"مش انتی عایزانی اخلصك من الشکلة دی...انا هخلصك بس زى 
ماقلتلك اللی اقولك عليه اسمعيه” 


7 حا ضر” 


“الفترة الجاية متجيش تباتى عندنا خالص حتى لو ولاء مسكت 
فیکی. ..لو ولاء عايزاكى ف ای مشوار اتحججى ومتروحيش” 
“حاضر” 

عادل وولاء داخلين البيت ومعاهم ياسين 

دخلوا غيروا هدومهم 

ولاء اخدت ياسين ع الحمام 

عادل لما سمع صوت الیاه...قام يتسحب فتح شنطة ولاء 

دور فيها.. فتح المحفظة واخد منها البطاقة ورجع كل حاجة زى 
ما كانت بسرعة وراح على باب الاوضة 

عادل خارج من الاوضة وولاء داخلة وشايلة ياسين ملفوف بفوطة 
"انت مش هتنام” 


"هتفرج ع التليفزيون شوية” 


عادل قاعد قدام التليفزيون وسرحان 
مدخت يشمن غاد ال غا 


عادل يقوم یروحم جنب مدحت 


اسك اغا 
”فيه شغل قروض كمان اسبوعين تلاتة ...لسه هينزلوا التعليمات 
بس قلت اقولك” 

“حلو اوى الكلام ده... ماتيجى نزود الفيزيتا شوية” 

“يعنى المصاريف بقى وكده” 

"خلینا مداريين يا عادل...لو طلباتنا زادت الناس هتتکلم وهنتعرف 
وممكن الشغلانة كلها تطير من ايدينا” 

"الى موف يا ی 

رجع عادل على مكتبه وهو بيبص لمدحت ف سره 

“ماهو انت مش محتاج وعندك اللى يكفيك ويفيض هتحس بواحد 


زیي ازاى” 





عادل ماشى فى الشارع...على يمينه محلات موبايل 
دخل محل منهم 
"سلامو عليكو” 


"وعلیکو السلام” 
"عایز خط لو سمحت” 


“تحت امرك فيه ارقام مميزة وارقام عادية” 
"عایز رقم عادى” 

یطلم البائع مجموعة خطوط 

"اتفضل اختار الرقم اللى يعجبك” 

یختار عادل خط من ضمن الخطوط 

"هاخد ده" 

اطا لو سفخت" 

ویطلع عادل بطاقة ولاء 

يكتب البائع عقد الخط باسم ولاء ورقم بطاقتها 
"اه ...عايز حاجة معينة” 

"لا ای نوع الهم یکون شفال کویس" 

"دول اللی عندی دلوقتی" 

طلع البائع ۳ موبایلات...اختار عادل واحد منهم 
“بكام ده" 

o.”‏ 7 الاخر" 


"ماشی هاخحده” 


اخد عادل التلیفون... حط فيه الخط. . . دفع الفلوس وخرج مم المحل 
عادل ماشى ف الشارع... وقف على جنب 
طلع تليفونه... سجل رقم ولاء على الرقم الجديد...واتصل بيها 


ولاء فی المطبخ... يرن موبايلها 
"لو 


"معجب بمین یاحیوان يا متخلف...ناس فاضية بلاش قرف" 
وقفلت الوبایل وهی متثرفزة...رن الوبایل تانی 

شافت الرقم... فتحت وقفلت بعد ثانية 

"اتصل تانی وربنا لاضيعلك الرصید" 


عادل داخل البيت... وولاء ف الطبخ 


"جیت یاعادل.. . حمداللّه 3 السلامة” 


"الله يسلمك...ياسين فين” 

"نام من شوية...هحضر الغدا حالا” 

“طب بسرعة علشان جعان اوی" 

دخلت ولاء المطبخ ودخل عادل الاوضة يغير هدومه 

راح على شنطة ولاء بعد ما سمع صوتها ف المطبخ 

رجع البطاقة مكانها...وغير هدومه... واخد التليفون الجديد واتصل 


بيها وحط التليفون ف جيبه 


"عاااادل" 

راح لها عادل 

”ايه ياولاء مالك" 

"الرقم ده بيعاكسنى بقاله ساعة تقريبا...رد عليه يمكن لو سمع 
صوت راجل يتلم شوية” 

اع 

”ارد انا" 

”اه ردى انتى بسرعة ” 

وردت ولاء”الو” 


طلع عادل التليفون من جيبه 


"کده معرفتيش صوتى وشتمتینی " 

وضحکت ولاء 

”اخص عليك يا عادل...كده بتعمل فيا مقلب” 

"مقلب ايه بس هو انتى اديتينى فرصة...اتصلت بيكى تانى فضلتى 
"ما انا اعرف منین...واحد بيقولى معجب مستنی منى ايه ” 
سجلى بقى الرقم ده عندك” 

"ورقمك فين” 

“موجود... وده رقم جديد. .متديهوش لحد“ 

قرب منها ومسك ايديها باسها 

”انا حاسس ان حياتنا بقت روتينية اوى ...فكرت نعمل اى حاجة 
جديدة ومختلفة” 

"مش فاهمة ايه علاقة ده بالرقم الجديد” 

"مش الرقم بس...حیاتنا كلها هنجددها ..انا نفسى ف رومانسية 
الخطوبة” 

ولاء ساكتة وكل تعابير عدم الفهم على وشها 


قعدها على الكنبة وقعد جنبها 


“بصى ياحبيبتى...عارفة احساس البنات اللى بيحبوا من ورا اهلهم 
وبيخرجوا يقابلوا اللى بيحبوهم من ورا الاهل... ومكالمات مدارية 
ورسايل حب” 

ولاء لا بتقول اه ولا لأ... بتحاول تفهم 

كمل عادل 

“اهو انا جبت الرقم ده علشان يبقى ليكى لوحدك...محدش يعرفه 
غيرك... وعايزين نبقى نخرج نعيد مشاعر الخطوبة من اول وجديد 
لوحدنا...يعنى تيجى تقابلينى كأنك خارجة من ورا اهلك” 
"والنبی ده اسمه كلام...ابقى مراتك واخرج اقابلك من ورا اهلى” 
“كده ياولاء بتسخرى من مشاعرى” 

"اسفة واللّه مقصدش خالص" 

"انا حابب کده...بدل ماتفرحی انی جیت اعيش الاحساس ده 
معاكى بدل ما اعيشه مع حد تانی" 

"حد تانى ايه...لا طبعا انا اعمل كل اللى تحبه ويفرحك” 

”طب الاكل ايه نظامه...انا جعت” 


"هسخنه تانی...الکلام اخدنا ...حالا يكون جاهز” 


ولاء فی البیت... وعادل لسه مرجعش ف الشغل 


رن الوبایل برسالة... فتحتها 


“حبيبتى وحشتينى ...عايز اشوفك النهاردة ضرورى” 

استغربت ولاء من الرسالة... واتصلت بعادل 

"الو...ایه الرسالة دی ياعادل” 

“عايز اقابلك النهاردة... نخرج نتفسح شوية” 

"انا وانتی وبس” 

"ویاسین* 

"سیبیه عند مامت" 

“حاضر” 

"بقولك ایه...متقولیش اننا هنتقابل ولا الرومانسية المجنونة بتاعتنا 
دى تحكيها لحد متنسيش ان اختك ممكن نفسيتها تتأثر” 

“مش هقول لهیام...هقول لاما بس“ 

“ولا لاما...ماهی ماما هتقو لهيام...انتى قوليلها رايحة تشتری 
حاجات وياسين بيتعبك... نتقابل الساعة ۸ فى نفس الکان اللى كنا 
بنتقابل فيه ايام الخطوبة” 

“حاضر” 

قبل الحادثة بيومين 


عادل ومدحت ع القهوة. .. معاهم شابين 


بياخدوا الفلوس وبيكتبوا اساميهم 

قام الشباب مشيوا 

“كام واحد دول يا عادل” 

سب 

"هنوافق لكل دول" 

"مش دفعوا وورقهم متظبط. .. خلی الشباب یعیش" 
"طیب...هی الساعة بقت كام“ 

"انا همشى” 

”مستعجل على ايه... خليك علشان لسه فيه ناس جاية” 
"قابلهم انت بقى ياعادل” 

"شکلك وراك معاد" 

اھ غاد مهم اوی" 

"حتة برضه” 

”حتة جامدة اوى بظبط فيها بقالى شهرين” 

“رسم على تقيل يا با” 

“سهلووووووو” 

قام مدحت... وهو بيبص فى الكيس الاسود البلاستيك 


“هاخد انا ۱۲ دلوقتى وبكرة نشوف بقوا كام ونقسم” 

اخد مدحت الفلوس فى كيس ومشى 

۳ ولسه هنقسم... ده انت جشع الفروض ان انا اللى بتكلم مع 
الناس وانا اللى بقابلهم وانا اللى بتعرض للخطر..وف الاخر بدل 
ماتخلى عند اهلك دم وتدينى التلات اربع وتاخد الربع يدوب على 
الختم اللى بتختمه... ده لسه مش اقل من ۱۵نفر لسه جايين... 
كل دول هتاخدهم على قلبك” 

جه واحد من الشباب اللى عندهم معاد وقعد مع عادل 

وجه لعادل اتصال 

"الو..هیام...بتتکلمی منين... طيب بكرة هجيلك السنترال 
ونتكلم...مع السلامة” 

عادل فى البيت فى اوضته 

ولاء على السرير بترضع ياسين 

"عادل.. کت عايزة اقؤلك حاجة” 

“هو مدحت صاحبك مبيفكرش يتجوز” 


"وهی هيام مش زى اختك ويهمك مصلحتها" 

"انتی عارفة مش محتاج اتكلم...ولا كانت قاعدة معانا هنا كنت 
شايلها ف عنيه كأنها اختى بالظبط” 

"طیب ربنا يخليك ماتكسفنى...هو صاحبك ولو انت نصحته انه 
يفكر ف الجواز وقلت له على هيام يمكن يكون فيه نصيب” 
”طيب يا ولاء حاضر..اللى فيه الخير يقدمه ربنا” 

"هنروح بكرة نتغدا عند ماما وهيام هتيجى تبات معانا...علشان 
يلف عادل وشه الناحية التانية بعيد عن ولاء وهو مستغرق ف 
التفكير 

عادل ف الشغل مع مدحت 

بيحط جورنال جواه كيس اسود ملفوف فى درج مدحت 

بيوطى عليه 

"باقی فلوسك... ۸ الاف ودى ورقة الاسامى” 


يهز مدحت راسه وهو بيقفل الدرج.. ويرجع عادل على مكتبه 


عادل داخل السنترال عند هيام... استنی لا الناس الموجودين مشيوا 
“ازيك ياهيام” 

"کویس واللّه انك لسه فاكر” 

“مالك ف ايه” 

"فات شهرين ياعادل وانت ولا اتصرف ولا عملت ای حاجة” 
“خلاص... كل حاجة اتظبطت” 

"هتعمل ايه” 

“ملكيش دعوة بالتفاصيل المهم انى هتصرف” 

"مالوش لازمة تعرفی... انتى تعرفى ان ولاء جايبالك عريس” 

”اه ..عايزانى اجوزك واحد صاحبى” 

“يادى المصيبة ” 

"ولا مصيبة ولا حاجة ولا كأنك تعرفى حاجة” 

"ولاء ماسكة فيا اجى لكم النهاردة” 

"انا جاى لك مخصوص اقولك متجیش...وامسکی ف ياسين يبات 
معاكم...انا عايز ولاء لوحدها” 

“عايزها لوحدها... للدرجة دی ياسين بیضایقکم" 


"بلاش غيرة عبيطة...انا بعمل كل ده علشان مين مش علشانك” 


وسكتت هيام وسألته 

"اقولها ايه وانا متفقة معاها" 

"اتصرفی...اعملی تعبانة قولى ای حاجة...المهم ولاء تبقى لوحدها" 
"انت ناوى على ايه” 

"زى ما قلتلك...هتهمها بالخيانة علشان اقدر اطلقها ببساطة انا 
طول الفترة اللى فاتت بثبت عليها الخيانة وهى مش اخدة بالها” 
"تصدق ماما لاحظت فعلا انها بقت بتخرج كتير لوحدها" 

“عملتها ازاى دى” 

"بده" 

وطلع الموبايل اللى عليه رقم ولاء... وحكى لهيام قصة التليفون 

عادل فى الشغل بيشتغل وقدامه زحمة 
بيبص لمدحت وهو بيشتغل وقدامه زحمة 
عادل قام...راح لدحت 

"مدحت رايح مشوار ساعة بالكتير وراجع” 


خرج عادل من الشغل...اخد تاكسى على شارع فيه محلات 
دخل محل ملابس اسلامى 

“سلامو عليكو” 

"وعلیکو السلام" 

"لو سمحتی عایز عباية ونقاب وجوانتی" 


عا 6 E FE‏ عا عا E‏ عا عا 6د E E‏ 6 عا E‏ 


رجع عادل الشغل... ومعاه الحاجة اللى اشتراها 
حطها تحت المكتب وكمل الشغل 

وف معاد المرواح...قام عادل بالكيس 

"انا ماشی یا مدحت عایز حاجة" 

“لا شکرا مع السلامة" 

خرج عادل من الکتب...رجع دخل الحمام 
لبن السا وا فرق موی رن ترا 
بص على ظول العباية...وداری بيها الکوتشی 
خرج عادل من الشغل. ..وقف لبعید 

شاف مدحت وهو خارج وبیرکب عربیته 

شاور لتاکسی وراح وراه 


عد E‏ عد عد عد E‏ عند OE‏ عد عد OE‏ عد عد عد OE OE‏ عد و عاد 


عادل نزل من التاكسى قدام بيت مدحت 
وقف على جنب ... اتصل بولاء 

"ولا" 

”ايه یاعادل مال صوتك" 


"تعبان تعالیلی بسرعة" 


"ات فين؟؟” 


“عند مدحت صاحبى” 
“مروحتش مستشفى ليه” 

“تعاليلى بسرعة يا ولاء واوعى تشغلى التليفون علشان لو عايز 
اک 


”طيب جاية لك بسرعة... قولى العنوان” 





عادل بعد ما قفل مع ولاء 

دخل العمارة والبواب قاعد 

طلع عند مدحت وقبل ما يضرب الجرس 

فتح الشنطة اللى اشتراها بعد ما اشترى الهدوم 


طلع اسبراى مخدر ورشه على منديل وضرب الجرس 


“ايوه؟” 
شممه عادل الندیل...ودخل وقفل الباب 


EOE ROR جد دج و دج اد عند‎ RF 


ولاء نزلت من التاکسی عند بيت مدحت 


E E FE FE‏ اک E E‏ که و 


عادل قاعد قدام مدحت اللى نايم على السرير 

قلع العباية والنقاب... وفضل بالجوانتى 

وکل ما يفوق يشممه مخدر تانی...لحد ما سمع الباب 
راح بص من العین... شاف ولاء...فتح 

"عادل. . .مالك" 


"تعالی بس” 

دخلت ولاء... 

"احکیلی ايه اللی حصل" 
"هحكيلك. ..اقعدی" 

قعدها على كنبة ضهرها للاوضة 


دخل عند مدحت... رش مخدر تانی على الندیل 


اتسحب وهو خارج لولاء...ومن وراها شممها واتخدرت 


شالها متخدرة... دخلها الاوضة 

قلعها هدومها ...وقلع مدحت هدومه 

خط الاين فى البائين: وش ان 

وافتكر يوم ما دخل الحمام وهو بيستلف من مدحت 
ولفت نظره سخان الغاز 

سابهم ف البانیو متخدرین 

وجه عند خرطوم الغاز من عند الاسورة 

وبموس بدا يعمل شقوق ف الخرطوم 

ورش مخدر اخیر لتخدیرهم مدة اطول 


وقفل باب الحمام وخرج 


دخل الاوضة... حط هدوم ولاء بطريقة عشوائية ف الاوضة 

شاف جنب السریر الکیس اللفوف اللی فيه ال۸ الاف جنیه 
اخدهم حطهم ف هدومه... ساب الوبایل اللی كان بیکلم منه ولاء 
لبس العباية والنقاب. .. وراح ع الباب...ونزل 


جد عد عد عد عند عند عند عند دج و ROR OR OE‏ 


عادل ف الشارع ... دخل مدخل عمارة قلع العباية والنقاب 
والجوانتی والشنطة اللى معاه وخرج من العمارة ورماهم ف صندوق 
زبالة ف الشارع 

بص ف الساعة...شافها ۳ ونص 

اتصل بهیام 

ف الوضوع ولازم تساعدینی...اول ما تروحی قولی لامتك انی كنت 
عندك ف السنترال بقولك على عريس وانی جیت لك اخد رأيك 
الاول قبل ما اكلم باباکی علشان سنه ۳۸ سنة وانا خفت 
متوافقیش... الکلام ده لازم تقولیه...وتفضلی تقولی الکلام ده مهما 
حصل... هتعرفی هتعرفی.. افتکری ان مهما حصل اثبتی على 
موقفك وکلامك ومتقلقيش کل حاجة هتبقی تمام" 

عادل داخل البیت... وبصوت عالی 

“ولااااء” 

واتصل من التليفون الارضى 

“الو...ازيك ياحماتى... ياسين كويس؟؟ اومال ولاء جت لكم ليه 


عارف مقالتليش انها نازلة ولا رايحة ف حتة... هكلمها ع الموبايل 
واكلمك... مع السلامة” 

قفل عادل مع حماته... واتصل بالوبایل... وكرر الاتصال...وکرر 
الاتصال. ..وکرر الاتصال 

اتصل تانی ببیت حماته 

"الو.. بتصل بیها مبتردش...لا مش مقفول...بیرن وهی مبتردش... 
مش عارف نزلت امتی ولا راحت فین...لا والله مفیش حاجة 
حصلت... انا هحاول اتصل تانی ...لو جت عندك کلمینی... اه 
طبعا لو چت هكلمك على طول ...مع السلامة" 

قفل عادل واتصل بولاء.. محدش بیرد وکرر الاتصال ومحدش بیرد 
بعد ما قفلت عواطف مع عادل 

دخلت بسرعة لهیام اللی كانت مقعدة یاسین معاها ف الاوضة 
"عادل اتصل وبیقول مهیاش ف البیت" 

"بیقول مقالتلوش...وایه اللی هیجیبها دلوقتی ...انتی کلمتیها 
النهاردة" 

"لا .. هجرب اتصل بیها" 

تتصل هیام بولاء 


"التلیفون بيرن ومحدش بيرد” 

"تکون اتخانقت مع عادل” 

"معتقدش... انا عايزة احكيلك على حاجة معرفش انتى تعرفيها ولا 
ل 

"ايه" 

”عادل جالى السنترال النهاردة بعد ماخلص شغله” 

وردت بكسوف 

"بیقولی ان فيه واحد زميله عايز عروسة بس هو اكبر منى بشوية” 
"بجد؟؟ اكبر بقد ايه يعنى” 

"عنده ۳۸ سنة” 

"وماله مش عيب” 

"هو قالى انه جه يسألنى الاول علشان لو رفضت میفتحش معاکم 
الوضوع ولو قبلت یکلم بابا" 

"وانتی قلتى له ای" 

“قلت له افکر...وکنت مستنية احكيلك ونتکلم انا وانتی وولاء 
وبعدين ارد عليه” 

"ولاء...جربى اتصلی بيها تانى كده” 


7 ۳۹ ضر” 


واتصلت هيام بولاء 
مخ پیز وه ایام 

"هروح اتصل بعادل یمکن تکون رجعت وهو نسی یتصل " 
"طیب کلمیه. . .هو یاسین اتغدا" 

”اد لسه مأکلاه قبل ما تیجی بشویة" 

خرجت عواطف تتصل بعادك على البیت 

وهیام بتحاول تسکت یاسین اللی بیعیط 


هيام بتلبس الصبح... وعواطف صاحية 

"انتی رايحة الشغل” 

"یود" 

"ما بلاش النهاردة... انا وابوکی منماش طول اللیل" 

"ولا انا" 

"ما تخلیکی النهاردة" 

"مینفعش ياماما” 

"هتکون راحت فین... عمرها ما باتت بره...ابوکی وعادل لفوا ع 
الستشفیات امبارح ...تبقی كويسة صح؟؟یمکن زعلانة هى وعادل 


ولاء 4 


”ماما ان شاءالله خير...انا نازلة” 
هيام اول ما فتحت السنترال...دخلت اتصلت بعادل 
"الو...ايه اللى حصل ياعادل ولاء فين” 


7 هتعرفى اكيد 7" 


"مش هفهمك حاجة... لازم تكونى بعيد علشان متكشفنيش” 
”انت هتسيبنى قلقانة کده...ولاء بايتة فين من امپارح" 
“خليكى انتى بس ثابتة على نفس الكلام وهتعرفى كل حاجة 
بعدین. . .انا رايح الشغل دلوقتى بعدين نتكلم... مع السلامة ” 
قفل معاها عادل... وفضلت هیام مش فاهمة حاجة 


“ابوكى اتأخر يا هیام... مش مطمنة" 
هیام بقلق وهی بتبص بره الشباك 


"الغایب حجته معاه" 


"یاتری راح فين... نزل على ملا وشه كده ليه... انا مش مصدقة ان 
التليفون اللى جاله ده رقم غلط...ابوكى عارف حاجة ومخبيها 
عليا” 

"یاماما الله يخليكى كفاية كده...انا اعصابى بايظة من القلق..ان 
شاءالله خير” 

“ياترى انتى فين يابنتى” 

“بابا جه” 

راحوا هما الاتنين جرى ع الباب...فتحوا وفضلوا واقفين مستنيين 
لحد ما طلع السلم ...ودخل 

عواطف وهيام مستنيين ناصر يتكلم 

ناصر دخل وقعد وهو ساكت والهم باين على وشه 

عواطف”كنت فين ياناصر” 

هیام "مالك یابابا...فی ايه؟؟” 

وبعیط ناصر من قهره 

عواطف "انطق بقی...بنتی حصل لها حاجة؟؟" 

ناصر"ماتت " 

عواطف بتصرخ من قلبها 

”ا بنتی ” 


هيام تعيط وتاخد عواطف ف حضنها 


عواطف بتصرخ وتلطم 

صوت ياسين اللى كان نايم يقوم يعيط 

تافر انع در اسف اميس سوك دنا له 
عواطف”انت بتقول ايه؟؟ ماتت ازاى؟؟” 

هیام وهی بتمیط"فهمنا یابابا ایه اللی حصل" 

الباب بيخبط... الجیران بیشوفوا الصوت ده ليه 
ناصر"اوعوا تقولوا لحد...قولوا حادثة عربیة" 

عواطف "مش هفتح لحد الا لا افهم...بنتی ماتت ازای" 
ناصر وهو بیوطی صوته 

"ماتت فى شقة راجل ... لقوا جثتها معاه ف الحمام" 
هيام بتصرخ"لا...متقولش کده يابابا... ولاء متعملش کده" 
عواطف "کذب. .. اكيد مش هی " 

ناصر"هی... بطاقتها وهدومها وجئتها شفتها بنفسی" 
عواطف وهیام بیعیطوا. ..الباب بيخبط 

ناصر"افتحوا... ای حد يسأل قولوا حادثة عربية فاهمین؟" 
راحت هيام تفتح وهى بتعيط 

وبصوت واطى سألت عواطف ناصر 

"وعادل فين وعمل ايه لما عرف؟” 


ناص ر”عادل أ حتجزوه بتهمة قتل الاتنين ” 


هيام مصدومة ...مش مصدقة اللى حصل ايه وازای. ..وهتعمل ايه 
بعد القبض على عادل 

تانى يوم كانت جنازة ولاء. .. واتفاجئت هيام برجوع عادل بالليل 
محصلش بينهم ای كلام... وفضل معاهم لحد ما اتنقل ناصر 
المستشفى 


بعد ما خلص العزا اول يوم بالليل...ومشى عادل 

هيام حاسة انها مش فاهمة حاجة وخصوصا انها مش عارفة تكلم 
عادل ولا عادل بيكلمها 

طول الليل وهى صاحية ولما اتأكدت ان مامتها نامت 

قامت تتسحب واخدت التليفون الارضى بعيد واتصلت على عادل 
فى بيته 

"الو...قوم فهمنى ليه عملت كده” 

"متقولش علشانی...تقتل اختى وتقول علشانى” 

"مکنش هینفع اطلقها واسکت" 


"مکنش باباکی هیوافق" 


“اومال ليه اوهمتنى انك هتطلقها وتتجوزنى” 

“لو كنت قلتلك مكنتيش هتوافقى ومش بعيد كان بان عليكى انما 
دلوقتى مفيش غير انك ترضى بالامر الواقع علشان نتجوز واللى ف 
بطنك ييجى قدام الناس عادى” 

"نتجوز ازاى ...انت مش طبيعى انت ناسى ان اختى ماتت امبارح 
وبابا النهاردة” 

“انا بعد كام يوم هاجى اطلب انى اخد ياسين...انتى طبعا لازم 
ترفضى اوی ومتخلينيش اخده... بعدها هقترح على مامتك اننا 
نتجوز ومعتقدش انها هترفض” 

هيام بتعيط وعواطف بتعيط اكتر منها 

والظابط بيبص لهم هما الاتنين 

عفر 

"واتفاجثنا لا جه ياخد یاسین بماما هی اللی بتقترح الجواز 
...كانت مفاجثة بالنسبة لى ان کل حاجة خطط لها عادل تمت زى 
ماهو خطط بالظبط... اتجوزنا ویومها كنت مش عارفة اتعامل معاه 
ازای ...اتعامل معاه انه ضیعنی وقتل اختی وابویا ولا اتعامل على 
انه عمل کده فعلا علشانی ...ماما كانت مفسرة حالتی انی لسه 


مش اخدة علیه.... اقنعنی اننا لازم ننسى كل اللی فات ونبدأ من 


جديد علشان ولادنا ياسين وابننا...سکتت ورضيت لانى مکذش 
ينفع اتكلم... لما ابنى مات فجأة بين ايديا ...ابنى اللى جه بعد 
سنين كنت بتمنى فيها ابقى ام... حسيت ان ده انتقام ربنا مننا... 
كرهت عادل...كرهته اوی ومبقتش مأمنه له" 

صوت عواطف بتعيط 

"سامحینی یاماما...انتی قلتى هتسامحينى لو اعترفت بكل حاجة” 
عواطف بتمسح دموعها ومبتتكلمش 

الظابط”كل اللى قلتيه ده كويس... بس هل عندك دليل؟” 

هيام باستغراب 

“دليل؟؟! ۱" 

الظابط”ايوه دليل على كلامك” 


هيام "لا... معنديش دليل غير كل اللى حكيته” 

عواطف بتسأل 

"یعنی ايه؟؟يعنى بعد اللى عمله ده كله ممكن يطلع منها...اكيد 
هتلاقوا غلطة عملها مش معقول هيكون دماغه ذرية كده ومسابش 
وراه حاجة” 

هیام "واعترافی عليه مش كفاية” 

الظابط“هى اقوالك تخلينا نبعتها للنيابة وتعيد فتح القضية بعد ما 
عواطف “تعيدوا فتح القضية بس” 

الظابط”ايوه. . . هيتم القبض عليه ويتم عرضهم ع النيابة” 


عادل قاعد ف الشغل...مکان مدحت 


والمكتب مكتوب عليه 

"عادل عزیز" 

دخل عليه قوة من الشرطة 

"اتفضل معانا" 

"مطلوب القبض عليك ...اتفضل معانا وهتعرف کل حاجة” 


عادل داخل القسم وکل تفکیره انه بلاغ عن رشوة 
ماشی مع العساکر ...وشاف عواطف قاعدة 

ارتبك... مش عارف ف ايه 

“فيه ايه ياحماتى... هيام حصل لها حاجة" 

ورد فعل غير متوقع... ضربته عواطف بالقلم 

وجالها حالة من الصراخ الهيستيرى 

بناتی الاتنين وقوت جوزی" 

اتدخل العساکر للفصل بینهم 

"انتی اتجننتی...ضیعت ايه وموت مین؟؟ هو فيه ايه” 
خرج الظابط یزعق 


“ايه الدوشة دى...مش عايز صووووت.. .مين ده؟” 


رد عسكرى 
"عادل عزيز يا باشا” 


Ab) ا‎ 


عادل واقف قدام الظابط 

"هو فیه اة 

"مراتك مقدمة بلاغ لاعادة فتح قضية اختها" 

وشرح الظابط لعادل کلام هیام اللی حکته 

"هو ای کلام هتقوله تصدقوه... دی اکید اتجننت" 
“بس هی الشاهدة الوحيدة اللی اثبتت برائتك وبتنفیها" 
"گذابة ...انا معرفش هی جابت الکلام ده منین...ومحصلش حاجة 
من دی" 

عواطف قاعدة فى النيابة 

وهیام وعادل داخلین بعد ما اترحلوا 

كل واحد فیهم ایدیه فیها کلابشات 

لا قربت هیام من عواطف عيطت وهی بتنادی علیها 
"متسیبینیش یاماما... انا ملیش غيرك..اوعی تسیبینی " 
عواطف بتعیط ...ومش لاقية کلام تقوله 


فى الت لتحقيقات 
حكت هيام كل اللى حكته قبل كده تانى 


ولا اتسألت على دليل ...مکنش عندها دليل 


خرجت هيام وجه دور التحقيق مع عادل 

وكيل النيابة “ماهو قولك فيما هو منسوب اليه” 

"بنکر كل الاتهامات الموجهه ليا...مراتى بعد وفاة ابننا حصل لها 
حالة نفسية وهجرتنى وطلبت الطلاق وانا لما فرضت اكيد لجأت 
للحكاية دى علشان تضغط عليا” 

”بس دی مش وسيلة ضغط لان هی كمان ممكن تتعاقب” 

"یبقی اتجذنت.. .انا بتهمها بالبلاغ الكاذب او تکشفوا على قواها 
العقلية انا متأكد ان عندها خلل عقلى” 

“عندك دليل انك مكنتش معاها وقت الحادثة” 

“وهى معندهاش دليل على كلامها” 

وكيل النيابة قاعد فاتح التحقيق قدامه بيقراه 


المواجهه بينهم وکل واحد متمسك بكلامه... مفيش غير تحويلها 
للكشف على قواها العقلية” 


عواطف بتخبط على جارتها 

"تعالی يا ام ولاء اتفضلى” 

"معلش مستعجلة...انا عارفة انى تقلت عليكى ممكن اسيب ياسين 
عندك اروح مشوار واجى” 

"متقولیش كده ...هاتيه طبعا... انا كنت عايزاكى ف موضوع كده” 
“الناس بتتكلم وتسأل هيام وجوزها فين؟ انا واللّه ما قلت حاجة 
لحد بس يعنى لو حد عرف وسألك هتقولى ايه” 

"هقول مسافرين...انا هبيع الشقة واشوف حتة تانية ...مش عايزة 
الواد لما يكبر شوية يعرف اللى حصل...انا هروح للمحامى واعدى ع 
السمسار وانا راجعة اقوله يستعجل شوية” 

"ربنا يصلح الحال...تعالى يا ياسين” 

عواطف عند المحامى... حكت له اللى عرفته من هيام 


"ده فعلا شيطان...ازاى قدر يخطط التخطيط الجهنمى ده" 


“كلامك قلقنى...هو كده ممكن يخرج منها” 

"احنا عایزین نفکر ازای نثبت صحة کلام هیام. .. لان الادلة كلها 
اتطمست بعد الفترة دی کلها... تقریر الطب الشرعی اثبت ان 
الوفاة بتسرب غاز السخان وده خلی القضية تتقفل قضاء 

وقدر... والتخدیر اللی استخدمه كان عن طریق الاستنشاق یعنی لو 
كان استخدم اقراص مخدرة یمکن كان الطب الشرعی لاحظها ف 
العدة... الشقة بتقولی التحریات اثبتت انها اتباعت واتسکنت من 
فترة یعنی خلاص ای دلیل ممكن یکون فیها مالوش اثر" 

"کل الکلام ده بیقول ان مفیش امل اثبات التهمة علیه" 

"انتی عارفة ان اثبات التهمة عليه احتمال یورط بنتك معاه" 
ردت بانکسار 

"انا جاية لك علشان تطلعها لان هی اللى اعترفت ومن غير کلامها 
مکنش فيه حاجة اتعرفت" 

"هنشوف. .. هو الامل الوحید اللی عندنا تقریر مستشفی الامراض 
العقلية” 

RE 

“لا انا ولا انتى نقدر نحدد هى سليمة ولا لأ... هنستنى ونشوف 
التقریر... بس انا ليا عندك سؤال” 

"یعنی الحكاية کلها صعبة اوی وانتی اکتر ضحية ...انتی ضحية 
غير مباشرة ف کل ده...ازای قادرة تقفی مع پنتك " 

ردت عواطف بمحاولة للثپات 

نها بنتی... قصب منی مش قادرة اسییها وهی کل اللی فاضلی 
بعد كل اللی راحوا...هی غلطت اه بس الشیطان عادل هو اللی 
غواها... انا قلبی بیتقطع لا بفتکر اللی عملته وف نفس الوقت 
عایزاها تطلع تصبرنی بوجودها معاها بعد غیاب اختها وابوما" 
ریا معا پیات آنا کون كل شید ان انت عليه 
التهمة ونعتبرها شاهد وتخرج بدون عقوبة" 


"یاریت " 

بعد سنة من جلسات القضية والتأجیل والبحث عن دلیل 
وخلالها اهل عادل اتخلوا عنه لا عرفوا اللی حصل 
ومحامی عادل بیدافع عنه ان الکلام ده كله من تألیف هیام 


والترصد لزوجته وزمیله...وتوجه للمتهمة تهمة تضلیل العدالة 


والشهادة الزور والاشتراك فى الجريمة بالسکوت عنها" 


القاضی "دفاع التهم" 

محامی عادل”يا سعادة الریس احنا قدمنا مذكرة الدفاع فیها انکار 
لكل التهم النسوبة لوکلی...مفیش ای دلیل سعادتك غير کلام 
مرسل من التهمة " 


القاضی "دفاع التهمة" 

محامی هيام”يا ریس احنا قدمنا مذكرة الدفاع وفیها کل ما یثبت 
کلام موکلتی... مرفق تقرير مستشفی الامراض العقلية اللی بيؤكد 
سلامة قواها العقلية وانها بتعانی من اکتثاب بعد وفاة ابنها وده لا 
یژثر على عقلها او یدعوها لاختلاق الاکاذیب 

ثانيا بطالب بسماع شهادة الدکتور جمعة علاء الدين وده الطبیب 
اللی كانت التهمة بتتابع عنده حملها وهو اللی قام 

بتولیدها. .. الدکتور موجود لو تسمح سعادتك" 

القاضی للسکرتیر 

"اثبت وجود الشاهد ونادی عليه" 

محامی هیام" ثالثا سعادتك انا استأذنت النيابة ومرفق بیان مکالات 
تلیفون عادل" 

وقرب المحامی من النصة 


"الرقم ده يافندم رقم السنترال اللى كانت بتشتغل فيه موكلتى.. 
وهتلاقى المكالمات الكتير اللى بينهم ... وبالتحديد المكالمة دی" 
“مالها دى” 

“دى كانت وقت الحادثة ودى المرة اللى اتصل بيها عادل علشان 
تشهد انه كان عندها. ..وبالعقل مش معقول يكون عندها وف نفس 
الوقت بيتصل بيها على تليفون السنترال” 

القاضی "عندك حاجة تانية عايز تقولها” 


محامى هیام"لا اكتفى بالدفاع وسؤال الدكتور عن شهادته" 


نادى الحاجب على الشاهد 

دخل الدكتور وبعد اخذ بياناته وترديد القسم 

محامى هیام "تسمحلی يا ريس اسأله” 

القاضی "اتفضل " 

محامی هیام " حضرتك یادکتور تعرف التهم والتهمة؟" 
الدکتور "ا۵.. المدام كانت بتتابع حملها وولدت عندى” 
المحامی "هل كانت بتعانی من ای مشاکل ف الحمل" 
الدکتور "لا الحمل كان طبیعی جدا" 

المحامی "ولدت ف الشهر الکام؟" 


المحامى بياخد ورق من ملف القضية وبيروح للقاضى 

“حضرتك دى صورة من قسيمة الجواز وصورة من شهادة ميلاد 
الطفل ... تاريخ ميلاده بعد جوازهم بشهور تقریبا... شکرا يا 
دكتور...اكتفى باستجواب الشاهد... اعتقد بیان الکالات يثبت عدم 
وجود المتهم مع موكلتى اثناء الحادثة والفرق بين الجواز والولادة 
يثبت صدق رواية موكلتى وان الحمل حصل قبل الجواز وده كان 
دافع للمتهم لارتكاب جريمته للتخلص من زوجته والزواج من 


القاضى“الحكم بعد المداولة” 


هيام بتمسك ايد مامتها تبوسها من ورا القضبان وهى بتعيط 


الحاجب على بدء الجلسة 

يقعد القضاة على المنصة 

"حکمت المحكمة حضوريا على المتهم الاول عادل السيد عزيز 
باحالة اوراقه لفضيلة المفتى وذلك لارتكابه القتل العمد مع سبق 


الاصرار والترصد لكل من ولاء ناصر حسين ومدحت احمد عثمان 


وعلى المتهمة هيام ناصر حسين بالسجن خمس سنوات بتهمة 
تضليل العدالة واخفاء معلومات فى الجريمة السابق ذکرها...رفعت 
الجلسة” 

قامت عواطف تقرب من هيام 

“الحمدلله ان ربنا انتقم لی منه... استحملی يا هيام ومتزعليش” 
“ده عقابى وانا استاهل...انا فرحانة ان عادل اخد 
جزاءه...سامحینی ياماما وابقى زورينى واوعى تسيبينى” 


"سامحتله یابنتی... ١‏ ستحملي وهنستناکی انا ویاسین " 


